text:
Den kuadro di Dòktor su fecha natal 113 aña pasá, mi ta dediká algun artíkulo na e gran hòmber aki. Komo Presidente di Fundashon mr. dr. M.F. da Costa Gomez mi ta haña importante pa tene su legado na bida i alsa Dòktor komo un figura ku no ta mará na polítika partidista, sino un éroe di nos tur.
Moises Frumencio Bikker a nase na Ser’i Klip den Otrobanda riba 27 òktober 1907. E tabata e di tres yu di Pedro da Costa Gomez (Shon Pedro) i Braulia Bikker. Despues e famia ta keda ampliá ku 5 yu muhé i un yu hòmber. Durante di e promé añanan famia da Costa Gomez/Bikker a biba na bários adrès den Otrobanda, pa despues muda bai Penstraat. Braulia Bikker tabata ama di kas, miéntras ku Shon Pedro tabata negoshante i tambe e tabata atministrá e korant “Boletin Comercial”.
Moises a terminá 8 klasnan di skol básiko i MULO di St. Thomas College. E tabata hunga futbòl, tabata gusta spar tur tipo di piedra di koló i tabata interesá den piedranan presioso. Esaki a pone ku semper a kere ku Moises lo a bira un hoyero. Ku 15 aña di edat e ta bai Ulanda i ta bai biba serka fraternan na Tilburg pa sigui enseñansa. Djis promé ku e bai Ulanda Moises i su rumannan ta keda rekonosé pa Shon Pedro i ta haña e fam da Costa Gomez. Despues di Tilburg e ta bai Nijmegen (1923) kaminda na Canisius College e ta keda formá bou di guia di Hesuitanan. Na Nijmegen e tabata bria komo studiante i tabata gana premionan di e mihó alumno den Ulandes, Latino i Griego. Despues di eksamennan final di Gimnasia e ta sigui su estudionan di lei na e Universidat Katóliko di Nijmegen. E ta optené su diploma di kandidato denter di un aña di tempu i despues na 1929 ta sigui e eksamen doktoral.
Komo hurista e ta traha komo supstituto griffier na Den Haag. Na Nijmegen e la traha kasi tres aña komo abogado i prokurador. Durante di e tempu aki e ta será konosí ku su promé kasa, Elisabeth (Lies) Heiling. For di e matrimonio ta nase dos yu muhé. Na 1962 e ta kasa na Venezuela ku Lucina Matheeuws. E matrimonio aki no ta produsí yu.
Riba 3 di desèmber 1935 Dòktor ta promové na Universidat di Amsterdam ku su tésis “Het wetgevend orgaan van Curaçao: Samenstelling en bevoegdheid bezien in het kader van de Nederlandsche koloniale politiek”. Inmediatamente despues e pareha da Costa Gomez ta subi barku i ta yega Kòrsou riba 31 desèmber 1935.
Apénas despues di tres siman na Kòrsou, Dòktor ta ko-funda Curaçaosche Roomsch Katholieke Partij (CRKP), Nederlands Antilliaanse Ambtenarenbond i R.K. Arbeidersbond di kua e ta bira sekretario. Komienso di febrüari 1936 da Costa Gomez ta kuminsá su karera komo sirbidó públiko den funshon di adjunct-commies na Parkèt i tambe sekretario di Komishon Hurídiko.
Da Costa Gomez na komienso di febrüari 1936 ta envolví su mes den un wèlga riba tereno di refineria i ta skohe p’e banda di e trahadónan. Kòrtiku despues Gobernadó van Slobbe ta manda Dòktorbai traha na Sint Maarten. Despues ku e siguiente aña van Slobbe a baha, Gobernadó Wouters, ta laga da Costa Gomez regresá su isla natal. Dòktor ta keda promové komo adjunct-commies ter Griffie, despues commies, substituut griffier i griffier di Hof. Na 1944 e ta bira hefe interino di Departamentu Soshal i Asuntunan Ekonómiko.
Den e promé elekshon pa Staten, da Costa Gomez ta keda skohé komo miembro di Staten di Kòrsou i ta bira lider di frakshon di CRKP.
For di 1944 a bira opvio e kiebro entre Dòktor i CRKP pa motibu ku iglesia no tabata kontentu ku e (velosidat di e) su ideanan di emansipashon. Na 1948 e ta sali for di e partido aki i ta funda Partido Nashonal di Pueblo.
Da Costa Gomez ta bira miembro di Raad van Advies ekstraordinario di Ulanda na London. Na 1946 Dòktor ta enkabesá un delegashon ku ta bai Ulanda pa hasi un petishon pa outonomia. Di 2 aprel 1947 te 3 desèmber 1948 da Costa Gomez ta traha na Ulanda komo e promé Representante di Antia Ulandes na Den Haag (awe Minister Plenipotensiario). Na 1948, 1952 i 1954 da Costa Gomez tabata presidente di e delegashon di Antia Ulandes di e Konferensha di Mesa Rondó.
Komo mandatario Dòktor tabata e di dos presidente di College van Algemeen Bestuur (CAB). Despues di CAB ta bin Regeringsraad ku pa di promé biaha ta nombra ministernan (ku responsabilidat ministerial). Dr. da Costa Gomez ta bira e promé presidente di ministernan den Regeringsraad (pues Dòktor ta e promé Promé Minister di nos pais) i ta tuma e portafolionan di Asuntunan General, Agrikultura, Peska i Maneho di Awa. Di 1963 -1966 e ta Diputado di teritorio insular di Kòrsou enkargá ku Salubridat Públiko, Asuntunan Soshal, Agrikultura, Krio i Peska.
Mr. dr. da Costa Gomez ta muri riba 22 novèmber 1966 ku apénas 59 aña di edat. Dr. da Costa Gomez tin e siguiente distinshonnan: Officier in de Orde van Oranje-Nassau, Ridder in de Orde van de Nederlandse Leeuw (ámbos di Ulanda), Commandeur in de Orde van San Carlos (Colombia) i Orde van Jubille Zehabi (Libanon).
Dòktor su legado ta traha pa libertat, dignidat i balor propio di e pueblo, prinsipalmente e pueblo ku ménos posibilidat. Dòktor ta e polítiko ku mas éksito den nos historia na urnanan: na 1963 ela kue 36,6% di tur voto ku a keda emití, lokual ta un rèkort ku no a keda igualá.
Willemstad, Kòrsou


c: text/html

text:
Durante di e tratamento di presupuesto 2023 di pais Aruba, pa ta exacto riba dialuna 14 di November ultimo, mi persona a entrega un mocion riba 3 punto specifico: 1) pa traha un plan di con lo elimina e atrasonan den e diferente producto y procesonan cu DIP ta encarga cune, 2) mester pone enfasis special riba terenonan cu ta destina pa agricultura y cria di bestia, pa asina e sector primario por funciona mas optimal, 3) por ultimo, pa gobierno por informa Parlamento di e avancenan den ehecucion di e plan aki riba regular.
Ta interesante pa nota con Partido MAS a vota contra di e mocion aki y specialmente e lider Marisol Lopez-Tromp a anuncia publicamente cu: âe departamento mester wordo âopgehevenâ, esey ta un proposicion cu mi a haci tambe dos aña pasa. Hef e op y lanta algo noboâ. Awo e pregunta ta, abase di kico Marisol kier hef op DIP anto?
E motibo pakico Marisol kier hef op DIP
E prome motibo ta, pasobra Marisol supuestamente no tin niun creencia mas den Minister President cu pa 2 aña largo a âdepolitisaâ e departamento y cu no a wak ningun cambio den e departamento. Sinembargo, cu e caso Avestrus cu Ministerio Publico ta bezig cune, poco por wordo haci pa asina facilita e procesonan den e departamento. Pero e motibo principal ta e staff (di tempo di Marisol y parcialmente esun actual) di DIP cu a wordo instala pa partido POR. Na cabes e tempo ey tabata Otmar Oduber y despues Marisol cu a continua cu e proceso aki.
Di e forma aki Marisol a forma e âekipo perfectoâ y hinca esaki den dicho departamento pa asina e âekipo perfectoâ aki ehecuta su instruccionnan den e departamento encarga cu infrastructura di nos pais. Lider di MAS a bisa tambe, cu e a stel in algun investigacion den DIP tempo cu e tabata tin e cartera di infrastructura bou di dje. Pero cu nunca mas esakinan a keda finalisa pa Minister President y tampoco no a wak niun resultado di e investigacionnan.
Desde cu Marisol no ta minister mas y investigacion di caso Kukwisa a cuminsa na DIP, cierto hendenan cu ta traha na DIP a wordo interoga pa Lands Recherche, entre otro Marisol Lopez-Tromp mes. Despues di esaki, diripiente Marisol kier bay contra elimina atrasonan den DIP, y preferibel kita tur hende na DIP y hef op e departamento. Dicon? Dicon si ta su mesun hendenan cu e a pone den DIP pa sigui su instruccionnan y awo e kier kita nan? Ta pasobra cu nan a testigua den caso Kukwisa contra dje?
Marisol y e casonan Avestruz y Kukwisa
E parlamentario aki cu tin 25 aña den politica, niun dia a sali bisa ni publicamente ni den sala di parlamento cu e ta condena e caso Avestruz. Marisol tabata un ex-minister di Infrastructura na 2 ocasion y conoce e procesonan di DIP bon. Benny a denunciâe na Ministerio Publico pero e no a reacciona mes. Y den media tampoco e ta papia di e caso Avestrus, si ta su intencion anto pa hef op DIP pa mustra cu di berdad e departamento mester di un renobacion total. Pero e parlamentario ta scoge di keda keto pasobra si e bisa âAâ di caso Avestrus, e mester bisa âBâ di caso Kukwisa. Na final e lo logra hef op DIP y elimina tur evidencia di caso Kukwisa?

robotstxt: allowed

filter: keep


text:
Prome cu 12’or di merdia automobilistanan a spanta na momento cu nan a presencia un accidente entre auto y un brommer na e rotonde di Bushiri.
E motociclista coriendo riba e rotonde a perde control y a dal den un auto. El a cay y a sufri hopi rasca na diferente parti di su curpa. Na momento di e accidente e tabatin helm bisti.
Aunke cu e tabata cana y tabata mustra bon, Polisnan a dicidi di yama Ambulance pa motibo cu a constata cu no tabatin solamente rasca superficial pero algun tabata profundo. E mes no tabata kier a bay cu ambulance, pasobra e tabatin cos di bay haci. Pero finalmente a logra convence cu tabata pa su mesun bon.


text:
KRALENDIJK – A posponé partido entre Young Boys i Uruguay djadumingu último pa mañan djamars anochi. E partido aki bálido pa e torneo Kopa FFB 2020 selebrando 60 aña ku tabata di skèdjel djadumingu, debí na yobida kousá pa mal tempu ku tabata aserkando nos isla, a keda posponé djadumingu último.
E partido semifinal aki ta tuma lugá mañan djamars 8or anochi di kua e ganador ta pasa pa final di e torneo djabièrnè awó. E pèrdèdó di e partido ta keda eliminá di e torneo. FFB ku ta organisadó di e torneo a posponé esaki di djadimingu ultimo o sea ayera nochi pa mañan djamars 8or anochi den Stadion di Playa, unda tambe torneo den su fase final ta tumando lugá.
E partido aki pues entre e ekiponan Young Boys di Nort Saliǐa i Uruguay Titans ta tuma lugá mañan djamars 8or anochi den Stadion di Playa.
E ekipo ku gana ta pasa pa final, e ekipo ku pèrdè ta keda eliminá di e torneo estilo “Dal Saka”.
E torneo di futbòl bálido pa Kopa FFB 2020 den su fase final, partido entre e ekiponan Estrellas i Vespo, despues di e partido mañan anochi ta sigui djárason awó. E partido aki ta unu semifinal di kua e ganador ta pasa pa final, e pèrdèdó ta keda eliminá di e torneo.
E partido aki pues ta otro interesante partido di e torneo ya ku e ganador ta den final di e torneo djabièrnè awó
Éksito na e ekiponan den e partido..


text:
NOTISIA.
2000 KILO DI DROGA KONFISKA.
Barku di marina ta interseptá 2000 kilo di droga
E barku di marina Zr.Ms. Zeeland a interseptá un transporte di 2000 kilo di droga den e marduga di 28 pa 29 di yanüari. E interseptashon a sosode durante di un patruya den e laman Karibe. E sospechosonan i e paketenan ku droga a ser entrega na Warda Kosta di Merka.
Un avion di Warda Kosta di Karibe Hulandes a detektá e kontakto sospechoso djaluna último riba laman ganchu. E boto su aktuashon i posishon tabata unu notabel i a hala atenshon. E helikòpter NH90, e FRISC, e boto pa interseptashon ku na bordo un tim di Warda Kosta Merikano a logra para e boto sospechoso.
Konfiansa
E Komandante di Zr.Ms. Zeeland, kapitan-lùitentant naval Paul Bijleveld, ta satisfecho ku e kantidat grandi di droga ku a interseptá. Tambe e ta orguyoso kon e trabou a ser ehekutá konhuntamente ku e diferente organisashonnan.
“Un akshon ku un resultado positivo. Dor di e kolaborashon konhunto i bon trabou di tim di Warda Kosta, e helikòpter NH90, e tim di Warda Kosta Merikano i e tripulashon di Zr.Ms. Zeeland e interseptashon tabata unu eksitoso.”
Barku di Marina Real
Zr.Ms. Zeeland ta un “Oceangoing Patrol Vessel” di Marina Real. For di dezèmber e barku ta stashoná komo barku di marina den Karibe. Durante e periodo ku e ta stashoná den Karibe e la detené un go-fast sospechoso ku un gran kantidat di sèn na bordo. Tambe e la logra stroba un transporte di droga, na momento ku un boto sospechoso a tira paketenan ku supuestamente droga for di bordo.
FUENTE: WARDAKOSTA.


text:
Awe tabatin ponemento di prome piedra na Mon Plaisir College, unda lo bay construi e facilidad paexpansion di klasnan di HAVO. Randall Croes, presidente di fundacion di Stichting Protestants Christelijk Onderwijs Aruba (SPCOA), a hiba palabra y a mustra riba e expansion di capacidad di e klasnan pa HAVO cu no ta beneficia MonPlaisir College so sino henter Aruba.
“Aki ta dal un paso pa cumpli cu e demanda di expansion di epoblacion di e ultimo dies añanan, y duna mas chens na hobennan pa sigui cu nan estudio di HAVO.”
Ta bay construi cinco (5) localidad e aña’ki ainda, y pa cumpli cu e demanda di cupo, ta bay huur un otroespacio pa acomoda e studiantenan te ora cu e construccion finalisa.
SPCOA ta masha gradici na Minister di Enseñansa, kende semper a apoya e fundacion den e proyectoaki. E fundacion ta cuminsa tuma muchanan for di kleuterschool y despues por sigui, segun nancapacidad, pa MAVO y HAVO eynan mes.Minister di Enseñansa Rudy Lampe a expresa di ta contento cu e desaroyo aki na Mon Plaisir College.
Esaki pasobra gobierno y su Ministerio semper tabatin e vision pa duna mayornan mas opcion posibel riba tereno educativo. El a recorda otro proyectonan cu su ministerio a apoya e aña’ki manera e scolcompletamente na Spaño, di Iglesia Adventista, cu ta duna oportunidad na migrantenan, pa sigui nanestudio na Aruba.
“Nos ta creando opcionnan. No tur mucha ta igual, pa cual awo studiante y mayornan tin opcion di undata miho pa nan sigui nan estudio. E diversificacion di enseñansa a keda manifesta por medio di tur e otroinstitutonan educativo cu a bini den e sistema di HAVO. Un tempo tabatin un HAVO so di BisdomWillemstad.
Despues a bini Colegio Nigel Matthew, cu ta duna mas tempo pa termina HAVO y ta publico. Bou di e gobierno aki a cuminsa cu un scol di dos idioma y publico cu ta De Schakel na Noord, cu taMAVO, HAVO y VWO.
E ta subsidia pa gobierno. E ta un opcion diferente pa mayornan cu kier pa nan yiustudia den idiomanan Hulandes y Ingles. Esaki ta nifica cu mayornan tin 4 opcion for di cual por scoge.
Tin oportunidad pa tur mucha, y no ta cera porta pa ningun hoben.” Ta hopi proyecto di enseñansa a bin ta trahando riba dje, e mandatario a bisa. Y el a duna e ehempel di eextended GED cu a traha riba dje hunto cu International School of Aruba.
Esaki ta brinda oportunidad nahobennan cu na edad mas hoben por cuminsa, via plataforma digital, pa haci full nan enseñansa naIngles. Esaki ta principalmente pa esnan cu kier sigui nan estudio mas halto despues na Merca.
E tabatin elogio pa e imagen cu Mon Plaisir semper a logra mantene na halto. E demanda pa studia na Mon Plaisir ta halto y lista di espera ta largo. “Nan ta un scol serio y respeta den comunidad. E merece eapoyo aki ya cu nan a demostra nan derecho di existencia, ofreciendo un educacion di calidad y cudisciplina.”
Directiva di SPCOA a tuma man habri e oferta di enseñansa digitalisa, cu ta un innovacion cu nan a siguiexperimenta cu ne. E reaccion di esnan cu ta duna guia na e scol ta hopi positivo. “Mi no tin duda cu e lobay ta un exito e proyecto aki di Mon Plaisir HAVO.”


text:
Trabou cual mi ta stima, no pa e trabou arriba su mes pero pa e trabou cual mester wordo haci. Si tur hende bisa lag’e pa otro haci, e ora niun hende ta haci algo. Mi ta considera esaki e ora tambe como mi deber – BOY ECURY-
E proyecto BUSCANDO BOY, lansa na februari di e aña aki, a yega su final cu e develacion di un Mural y un Obra di teatro dedica na Boy Ecury.
E proyecto ta un homenaje transnacional pa e hoben heroe di Aruba cu a duna su bida dia 6 di november 1944 pa libertad di Aruba y Hulanda.
Un hoben extremadamente balente y integro cu te awendia ta un ehempel pa nos tur.
Stichting Cultuurparticipatie a nota e falta di un mural dedica na nos propio heroe di Segunda Guerra Mundial y asina hunto cu Colegio San Antonio, Filomena College Mavo, Muchila Creativo, MBO Media Collge Amsterdam, Monumentenfonds Aruba, a bay en busca di Boy.
Durante e proyecto aki e alumnonan a investiga e archivo digital di famia Ecury. E archivo aki a keda digitalisa pa Archivo Nacional Aruba y Nederlands instituut voor oorlogsdocumentatie.
E investigacion aki a forma e base pa nan expresion creativo den workshopnan di teatro, poesia y arte visual.
E artista Esmeralda Kelly a crea un mural riba e muraya na Filomena College, inspira pa e ideanan di e studiantenan durante nan workshopnan bou di direccion di Esmeralda Kelly y Rudberth Wolff.
Den presencia di Gobernador di Aruba, sr. Alfonso Boekhoudt, Minister di Cultura, Minister di Enseñansa, y algun miembro di famia Ecury, a devela e bunita mural aki.
Seguidamente e invitadonan a dirigi nan mes na escenario principal di Aruba Art Fair caminda e studiantenan di Colegio San Antonio a presenta un tableau vivant cu acompañamento musical di alumno y maestronan di Muchila Creativo. A crea e tableau vivant aki dedica na Boy Ecury hunto cu nan coachnan di teatro Lupita Bernabela y Jhon Freddy Montoya.
Studiantenan di MBO Mediacollege Amsterdam cu a bin Aruba pa e final di e proyecto lo traha un documentario cortico di e proyecto y tambe a haci presentacion na e alumnonan pa asina comparti un tiki di e resultado di nan investigacion tocante Boy Ecury.
Publico lo por admira e obranan di e alumnonan di Filomena College na Biblioteca San Nicolas.
Un aña extraordinario di cooperacion transnacional pa comparti y honra nos heroe nacional di Segunda Guerra Mundial, BOY ECURY, y asina reflexiona hunto tocante nos propio curashi , e heroenan di awendia y nan lucha contra exclusion, crueldad y racismo.
OPZOEK NAAR BOY tabata posibel danki na Fonds voor Cultuurparticipatie, Gemeente Amsterdam y Departamento di Cultura Aruba.


text:
Santa Rosaweg
Pa mehorá e estado aktual di Sta. Rosaweg i kontinuá ku e trayekto di mantenshon di e kaya aki, Servisio pa Obra Públiko (OW) ta laga drecha Sta. Rosaweg for di Kaya Kolonchi te Apollostraat. Di e forma aki, outomobilistanan por kore riba un karetera ku ta den un mihó estado.
Trabounan ta tuma mas o ménos 6 siman. E trabounan ta bou di enkargo di kontratista CWM i ta enserá:
- kita e asfalt eksistente inkluso e fundeshi bieu i deteriorá,
- pone fundeshi nobo,
- konstruí rant di betòn pa wanta e asfalt,
- pone dos kapa di asfalt,
- drecha e alseranan eksistente,
- i traha un abri (‘bushalte’).
OW ta traha huntu ku Departamentu di tráfiko di Kuerpo Polisial (KPC) pa yega na rutanan alternativo. Tambe ta sòru pa habitantenan i komersiantenan keda ku akseso na nan kas òf negoshi. OW i KPC ta pidi tur outomobilista pa sigui e indikashonnan i kore ku koutela.
OW ta gradisí komunidat adelantá pa e pasenshi i koperashon. Pa pregunta por yama òf whats app na 511-8582. Tambe por bishita e website www.vvrp.cw/proyekto pa tur informashon i desaroyo di proyektonan di OW.


text:
MMúsika ku influensia Oropeo di siglo 19 ku influensianan di Spaña ku Vienna ta lo siguiente:
- Wals Antiano
- Mazurka
- Polka Antiano
- Quadrille
Wals Antiano
Wals Antiano a yega Kòrsou e di dos mitar di siglo 19 for di Oropa. Rònt 1865 e promé walsnan na Kòrsou a kuminsá ku e ritmo Oropeo. Te ku fin di 1900 nan tabata balia e wals mesun ritmo steif manera esun di Vienna. Despues di 20 aña a bini kambio den e ritmo ku patronchi.
Na aña 1900 kasi ningun wals tabata komponé mas ku ritmo di Oropa. Na Kòrsou nan a hinka algun aksènt rítmiko den e wals ku tabata nasementu di Wals Kurasoleño. Pareu ku esaki a baile tambe a kambia. Kompositornan di wals konosí tabata Joseph Corsen, Jacobo Conrad, Jacobo Palm, Paul de Lima. Gerrie Palm ku Rudolf Palm.
E orkestanan tabata di fio, flùit, klarinèt, bas, piano, harpa òf guitara i tin ora di tambú chikitu pa asentuá e ritmo.
Tabata baila wals dor di drai den rònchi. No tabata baila muchu lihé. E dama ta pone su man drechi na skouder di e her i ku su man robes e ta tene su saya. E her ta pone su man robes na hep banda drechi di e dama. Su pia robes tabata funshoná komo stir kontra di e bèl drechi di e dama pa dirigí e baile. Su man drechi e tabata pone na lomba di dama.
Mazurka Antiano
Mazurka na Kòrsou ta otro for di esun di eksterior. Rònt di mitar parti di siglo 19 mazurka a aparesé na Kòrsou. E ta un baile di tres/kuater tono ku aksènt riba e di dos konteo. Den baile di mazurka tin dos figura kual ta pia di kater ku valsante. Pia di kater ta krusa e pianan den forma di X durante e baile. Mazurka su orígen ta di Polonia, for di su introdukshon e tabata un tipo di músika masha gusta. Remarkabel ta ku mazurka no ta dje popular ei mas na Polonia, miéntras ku na Kòrsou el a dura mas ku 100 aña i ainda e ta wòrdu baila.
Kompositornan di mazurka konosí tabata Gerrie Palm, Chris Ulder, Jules Blasini , Jo Corsen Dòdò Palm, Coco Palm, Jantji Boskaljon i Rufo Wever.
Polka ku Quadrille
Polka ku Quadrille tabata ainda na moda fin di siglo 19. Polka ta un muzik hopi toká ku kai òrgel
Ku polka nan a duna un ritmo típiko di Kòrsou. Polka ta un baile di Bohemen. Historia ta bisa ku e pueblo di Bohemen tabata hopi musikal. Polka a originá den aña 1830 i despues di 5 aña e baile tabata konosí pa hinter Oropa. E nòmber polka ta derivá di “pulka” ku tin di aber ku e pasonan di e baile. E polka Antiano ta otro for di esun Oropeo, komo ku nos tin un melodia ku influensia mas lokal.
Quadrille si a keda meskos ku esun tradishonal di eksterior. Quadrille ta forma parti di baile di figura, ku a originá den siglo 18. Quadrille a originá di un kontrabaile Franses, ku ántes nan tabata yama “cotillon” (saya djabou) Músika quadrille no a ser komponé pa kompositornan lokal.


text:
Den December, Heart-Centered Leadership Foundation ta organisa un Virtual Bingo Fundraising. E intencion di e bingo ta pa recauda fondo pa por trece bek un seminario otro aña cu manera su nomber ta indica, ta sumamente impresionante: ‘Impact Camp: ACE Program’, un seminario di 3 dia pa 100 hoben.
Un hoben ta crece y wordo forma den un mundo moderno cu ta bin cu diferente retonan, cual por haci hobennan sinti cu nan no ta prepara suficiente pa enfrenta nan. E beneficio di un mundo moderno ta cu actualmente programanan manera ACE Program ta existi cu ta brinda hobennan instrumentonan cu nan por utilisa pa progresa y logra nan meta den bida. Cu ayudo di e bingo aki, HCLF por trece bek despues di 4 aña un seminario asombroso pa hobennan di Aruba.
Impact Camp: ACE Program (Achievement and Commitment to Excellence) ta un seminario di 3 dia cu ta sostene hoben den nan formacion personal, social, y academico. Hobennan entre edad di 12 pa 17 por siña con pa: engrandece nan autoestima y balor propio, reconose nan forsa y retonan, maneha rabia, miedo, rechaso, y presion di grupo of compañero, bira mas motiva pa haci miho den scol, y sea responsabel pa tuma decisionnan cu ta crea un bida mas felis y saludabel.
Desde 2012, HCLF a ofrece e programa na 5 school secundario na Aruba y dos biaha a ofrece na un grupo total di 180 hoben di tur skina di Aruba. Den experiencia di HCLF, resultadonan den e delaster aña ta indica con sobresaliente e programa aki ta. Hobennan ta reporta cu despues di a participa den Impact Camp: ACE Program nan a forma un imagen propio mas positivo, mas lihe nan ta dispuesto pa coopera cu otro, a haya un aprecio pa relacion cu amistadnan mas grandi, y a desaroya habito productivo cu a mehora nan cifra na scol. Ademas di esaki, hobennan a informa cu nan a siña conoce nan mes mihor, curashi pa tuma riesgo, sea mas habri, y confia mas.
Despues cu hobennan a participa den e ultimo ACE Program cu HCLF a ofrece na 2019, mayornan a raporta cambionan visibel cu nan por a mira den nan yui manera sali for di nan zona di comfortabilidad, acepta y practica expresion propio, aumento di motivacion, stima y acepta nan mes, comunica nan sintimento y necesidadnan positivamente.
onder Beschermheerschap van
de Gouverneur van Aruba
Pero pa HCLF por bolbe brinda hobennan di Aruba e seminario aki, mester di colaboracion y sosten di pueblo di Aruba.
Ademas di aporta na un bon causa, door di cumpra un carchi di bingo comunidad di Aruba ta hunga pa gana entre Afl. 250,- y Afl. 2000, sin conta premionan adicional manera desayuno pa dos na La Vista na Marriott, Pelican Adventures Sailing & Snorkeling pa 2 persona, y un gift card na balor di Afl. 1000 pa sigui un Leadership & Management Training ofreci door di Action Coach.
Si ta interesa di cumpra un buki di bingo of aporta den otro manera por yama of manda un mensahe di Whatsapp na 5841211 of 5947566. Pa keda na haltura di cualkier informacion nobo tocante promocion di fundraising por busca nos riba Facebook HCLFoundation.


text:
Tag Archives: Coronavirus
SVb y Cambio Maneho Covid-19
Riba 12 september 2022 Gobierno di Aruba a anuncia un cambio di maneho, cual ta encera cu no ta obligatorio mas na Aruba pa haci test di Covid-19. Tambe no ta obliga mas pa esnan infecta cu Covid-19 pa bay den cuarentena of isolacion. E cambio aki ta encera cu SVb Aruba tambe ta adapta… Mas Informacion
SVb ta Adapta Servicio Debi na Aumento Casonan Covid-19
SVb ta adapta servicio debi na aumento casonan Covid-19 ATENCION: Entrante 31 januari 2022 e adaptacion aki no ta na vigor mas. Tur esnan cu ta bay den cuarentena pa DVG ta sigui e procedura di notifica AO manera normal. entrante 29 di december 2021 Debi na e aumento di e casonan di Covid-19… Mas Informacion
Join e Movecion…Registra, vacuna y Disfruta!
Registra bo grandi, bo famia y abo mes. Registracion ta facil y lihe cu e Aruba Health App, e website di DVG, of registra na un MFA. Mas informacion riba e website di DVG: https://www.arubacovid19.org/con-pa-registra-pa-bo-vacuna
Calculacion Subsidio di Salario
Pa asisti e dunado di trabou cu e decision si ta acepta e Subsidio di Salario a traha un tabel. E tabel ta duna varios ehempel na diferente nivel di salario, porcentahenan di perdida di entrada di benta premira y e efectonan di esaki riba dunado di trabou y e trahado. NOTA: E ehempelnan ta… Mas Informacion
Introduccion di Subsidio di Salario
Relaciona cu introduccion di un sudsidio riba salario di parti di Gobierno di Aruba, SVb a keda encarga pa suministra e informacion di e programa aki na doñonan di trabao inscribi na SVb. Pa tal motibo ta recomenda doñonan di trabao pa verifica e e-mail adres riba MiSVb: https://misvb.svbaruba.org Si no ta registra ainda riba… Mas Informacion
Subsidio na Empresa Mediano y Chikito
Den cuadro di maneho pa cu e crisis di COVID-19, Ministerio di Finansas, Economia y Cultura ta bay otorga un subsidio na empresanan mediano y chikito. Unda pa entrega e peticion pa por ricibi e subsidio y su rekisitonan lo keda publica despues. E intencion ta pa e pago di e subsidio aki tuma luga… Mas Informacion
Doño di trabao cu maneho di ‘No Work – No pay’.
Durante e crisis actual di COVID-19 tin doño di trabao cu ta aplica un maneho temporal di ‘No Work – No Pay’. Doño di trabao cu a aplica e maneho aki por ahusta salario cerca SVb pa asina e cobransa di SVb por refleha e situacion actual. Tur doño di trabao lo sigui wordo cobra… Mas Informacion
Tips pa Doño di Trabao: Con pa tuma Notificacion di AO durante Shelter in Place
Ta bon pa ta prepara ora un trahado notifica AO. No solamente pa administra un registro di AO, pero tambe pa tene cuenta cu e parti humano. Di parti di SVb algun tips pa tur cu ta tuma notificacion di AO. No duna un huicio riba e notificacion, no bisa nada cu ta mustra cu… Mas Informacion
Guia pa trahado: Con pa Notifica AO durante Shelter in Place
Ora di notifica AO tin un procedura pa sigui. Akibao ta splica con pa haci esaki durante e Shelter in Place. Na momento cu bo ta sinti suficiente malo pa no por realisa bo trabao, yama bo doño di trabao. Aunke bo no tin obligacion di menciona kico bo ta sinti, trata di splica mas… Mas Informacion
Proceduranan AO durante Shelter in Place
Banco di Seguro Social Aruba SVb a suspende tur su servicionan durante di Shelter in Place. SVb ta sigui percura pa pagonan di pensioennan y beneficionan cu ta wordo paga directamente na trahado. Tur otro servicio di SVb ta ser posponi. Procedura pa notifica AO durante Shelter in Place Trahado di servicionan esencial den sector… Mas Informacion


text:
Na 2002, Cristina Lopez de la Cruz (43) a tuma e decision dificil pa laga su yiu chikito Crisleidy Lopez de la Cruz (24), e tempo ey di 4 aña atras na Republica Dominicana. Su meta tabata uno; busca un mihor bida na Aruba pa su famia. Apesar di su edad hoben, Crisleidy ta corda e dia aki ainda, paso tabata net 2 dia despues cu el a celebra su cumpleaño cu su mama a viaha. Cristina su plan original tabata pa bin traha na Aruba pa algun algun aña y bolbe bek Republica Dominicana, pero destino a cambia tur cos y a reuni mama cu yiu bek, nos djis na un pais si no tambe awor den mesun profesion.
TRAHA DEN FAMIA
Cristina: “Un di e retonan di mas grandi di traha cu mi yiu ta pa guie pa e por haci tur cos cu exito. E mas bunita ta di wak con e ta evoluciona y crece den una manera profesional. Esaki ta haci mi hopi feliz. Tur dia nos ta siña hopi cos nobo. Danki na mi yiu mi a siña con pa bay riba social media. Tambe awor cu e ta hoben pa e aprobecha pa bay diferente les di maneho di negoshi, recurso humano ect unda e ta comparti informacion importante cumi pa e mehoracion di nos negoshi.”
Crisleidy: “Mi a siña di mi mamá traha cu amor, mi falta hopi pa siña pero sin duda mi tin ‘The best Teacher’. Mi ta admir’e y ta orguyoso di por tin un mama artista. Hunto nos tin e mesun vision pa tur cos bay bon den nos negoshi.”
Por lesa mas di Cristina & Crisleidy nan entrevista den nos edicion digital, tanto den Papiamento como na Ingles.


text:
Dia 1 di november 2019, e prome Courtyard by Marriott den Caribe lo keda oficialmente estableci na Aruba. Mill Resort & Suites a pasa den un inversion impresionante di $ 25 miyon pa actualisa y eleva e propiedad na e luho y servicio di e calidad cu lo converti’e den e standartenan di Courtyard by Marriott Aruba Resort. E resort lo ta opera pa Trust Hospitality, un top boutique y resort hotel management company cu su base na Miami, cu localidadnan den henter Caribe, America Latina y Norte America.
Recientemente a nombra Vicky Perez como Gerente General di Trust Hospitality, pa maneha e proceso completo di e transformacion como tambe e operacionnan di e resort cu ta den proceso. Vicky tin amplio experiencia den hospitalidad, compilando un carera impresionante y diverso a traves di añanan di trabou den un variedad di capacidad den e industria turistico di Aruba. Ademas Vicky Perez a traha den varios funcion clave y tambe den sales & marketing pa otro resortnan importante na Aruba, incluyendo Radisson Resort y The Ritz-Carlton, Aruba.
E conversion aki ta marca un ‘key milestone’ pa Trust Hospitality, añadiendo na su portfolio creciente e maneho di varios marca den Marriott International brands den Caribe.


text:
Publiká riba 13 Òktober 2022
Desishonnan relashoná spesífikamente ku asuntunan di pais riba nivel nashonal di djárason, 12 di òktober 2022:
1. Konseho di Minister ta bai di akuerdo ku konseho di Direktor di Maneho di Tráfiko, Transporte i Planifikashon Urbano di dia 22 sèptèmber 2022 pa loke ta trata e Memorando di Disponibilidat (MoU) relashoná ku “Waste-to-Value” i Lima di Sargaso (Living Lab), i ta outorisá Minister di Tráfiko, Transporte i Planifikashon Urbano, Minister di Desaroyo Ekonómiko i Minister di Salubridat Públiko, Medio Ambiente i Naturalesa pa, na nòmber di Kòrsou, firma e MoU ku e siguiente organisashonnan:
Ministerio(nan) responsabel: Ministerio di Tráfiko, Transporte i Planifikashon Urbano, Ministerio di Desaroyo Ekonómiko i Ministerio di Salubridat Públiko, Medio Ambiente i Naturalesa.


text:
Publiká riba 11 Aprel 2022
Fundashon Bèti Doran ta un fundashon ku a bini ku inisiativa pa organisá Siman di müzik pa mucha. Fundashon Bèti Doran den pasado Fundashon Pumpulunchi a lanta dia Mercée Doran I Gilbert “Gibi” Doran a kuminsá ku un grupo di kanto. Meta di e fundashon ta pa muchanan por sera konosí ku müzik i kanto pa mucha. Fundashon Bèti Doran ta traha di un forma boluntario i ta krea kontenido edukativo i rekreativo pa medio di literatura i músika.
Apertura Siman di müzik pa mucha a tuma lugá na skol di fundeshi Marnix college ku diferente presentashon bou di alumno nan kompania ku dosente nan. Durante e mainta aki komo invitado spesial tabata tei presente Minister di hustia Sr. Shalton Hato, Minister di Enseñansa, Siensia, Kultura i Deporte Sr. Sithree van Heydoorn, Vise-presidente di Parlamento Sra. Corin Djaoen-Genaro tambe baluarte nan ku a wòrdu rekonosé pa e siman di müzik i presanan.
Nan a sigui ku un bishita na St. Margaretha College kaminda minister a interkambiá algun palabra ku direktor di skol, direktor athunto i funshonario di direktiva di skolnan katóliko. E mainta aki a sigui kaminda kada alumno kompaña ku maestronan a hasi un aktividat. Na final di e bishita aki minister a dirigí su mas na e alumno nan.
Den kuadro di minister su bishitanan na skol i tambe siman di müzik pa mucha a sera e siman eskolar na skol di fundeshi St. Antonius College. Durante e bishita aki minister a keda risibí dor di e alumno J.Sophia Jacobus, tambe a hiba un kombersashon ku minister i final a dirigí minister na kada aktividat ku a keda hasi den e gruponan.
E siman aki a keda klousura riba Brionplein ku diferente aktividat.
Bishitá e página di Facebook di Ministerio pa tur e potrètnan di e bishitanan: Facebook Ministerio di ESKD


text:
Willemstad- Kòrsou a konosé un dia hopi malu i tristu ku un kantidat di tres morto riba un dia pa motibu di Covid-19. Tur tres viktima fatal di Covid-19 tabata hende no-bakuná.
Na mes momento awe Kòrsou tin 78 kaso nobo di Covid-19. Di esakinan 6 ta bishitante, i e sobránan ta hende lokal.
Ya ku tin mas hende ku a rekuperá, kompará ku e kantidat nobo ku a tèst positivo, e kantidat di kaso aktivo na Kòrsou aktualmente ta 548. Ounke ainda bai e kantidat di hende ku ta tèst positivo ta keda relativamente haltu, e kantidat di kaso aktivo tòg ta mustrando un redukshon leve.
Na tur tin 21 hende interná den hospital ku síntomanan di Covid na Kòrsou. Gran mayoria di esakinan ta hende ku no a pasa angua kontra di Covid-19.


text:
WILLEMSTAD — Djabièrnè dia 20 di mei 2022, S.V. Pichingolo Nissan/Kia a organisá un ameno sena pa tur su miembronan komo gradisimentu pa e tremendo aña 2021 i tambe pa selebrá e di 49 aniversario di e organisashon di spònser pa e prestigioso empresa “Universal Motors”, representante di e markanan di outo “Nissan” i “Kia”.
E sena a tuma lugá na e prestigioso restorant “La Hacienda Olivia” serka Michael Grunning. Animashon tabata manera tur djabièrnè na enkargo di e tremendo duo ku ta konsistí di e gran músiko Axel Pikero i e fabuloso kantante July Bridgewater.
Promé di a saboriá e dushi sena a hiba palabra primeramente sr. Ralph Pereira, ku na nòmber di direktiva a gradisí tur e miembronan pa e tremendo aña 2021 i motivá nan pa sigui trahá ku e mesun entusiasmo i dedikashon den aña 2022.
Seguidamente sr. Glenn Engelhart, di e komishon organisadó huntu ku sra. Nadira Romano-Louisa, a dirigí algun palabra na e presentenan.
E último orado tabata sr. Fenton Thomasita ku a introdusí e bunita i humilde premio anual di estímulo, “Corva Lourens”.
Sra. Corva Lourens tabata un eks hungadó i miembro di direktiva di Pichingolo Nissan/Kia. Tanchi Corva, manera tabata yam’e, tabata un persona trahadó i hopi stima ku lástimamente a fayesé aña pasa. Komo rekonosimentu pa tur loke e la nifiká i hasi pe organisashon di Pichingolo Nissan/Kia, direktiva a disidí, ku aprobashon di su yunan Amanda i Dianthe van der Linde, pa introdusí den forma di un trofeo e premio anual di estímulo, “Corva Lourens”. Meta di e premio ta pa motivá e hungadónan pa nan hasi máksimo uso di nan talento i duna rekonosementu pa nan prestashon, kaminda dedikashon i disiplina ta hunga un ròl hopi importante. E trofeo a wòrdu diseñá i trahá pa “Fantasy Arts”. E bunita mensahe riba e trofeo ta bisa:
Trabou duru, sakrifisio, pèrseveransia, disiplina i mas importante, AMOR pa loke bo ta hasi, semper ta superá talento si talento no hasi sufisiente esfuerso.
E promé ganadó di e premio a resultá di ta e hungadó srta. Abigail Daal. Abi, apesar di no ta un hungadó regular, semper a hasi esfuerso pa e ta semper disponibel pa ora su mènedjer mester di sea su bate i/òf su wante. Prueba di esaki ta e gran hugadá (over the shoulder catch) ku Abi a hasi den “leftfield” pa terminá e último wega di kampionato regular di Pichingolo Nissan/Kia ku un triunfo.
Pa terminá, direktiva di Pichingolo Nissan/Kia ke hasi uso di e oportunidat aki pa gradisí tur esunnan ku di un òf otro manera a hasi e evento aki posibel i ta spera di por sigui konta ku nan kooperashon.


text:
WILLEMSTAD- 13 di mart 2019 – Resientemente Ofisina di Turismo di Kòrsou (CTB) a partisipá na otro eksitoso New York Times Travel Show. E feria a konta ku alrededor di 700 ekshibidor for di 176 pais. New York Times Travel Show 2019 a ranka sali ku eTravel Industry Conference ofresiendo un programa di training amplio, spesialmente pa agentenan di biahe i miembronan di prensa. E aña aki a enfoká riba e tema, ‘Caribbean Carnival and Festivals’. CTB tabatin e oportunidat di duna un presentashon den kual a informá miembronan di prensa i agentenan di biahe tokante di karnaval di Kòrsou, e diferente festivalnan i otro aktividatnan riba nos kalendario di evento.
Despues di e konferensia a habri porta di e sala di ekshibishon pa duna inisio na e New York Times Travel Show. E show a registrá un asistensia di 35.568 bishitante ku ta nifiká un oumento di 9.8% kompará ku na 2018. E sifra aki ta inkluí, 11.756 bishitante komersial inkluyendo 1.221 miembro di prensa i 23.812 konsumidó.
E aña aki, a presentá e kampaña nobo di promoshon di Kòrsou esta ‘Feel it For Yourself’ ku énfasis riba e euforia di nos karnaval. Partnernan lokal a kompañá CTB i mester bisa ku un biaha mas e stènt di Kòrsou a hasi un impakto grandi. Dos bailarin bistí na trahe di karnaval i nos flamante tòp 10 di Miss Universo, Miss Kòrsou, Akisha Albert a kana den públiko invitando e bishitantenan pa bishitá e stènt di Kòrsou. Tur ku a bishitá e stènt di Kòrsou por a registrá ku chèns di gana un biahe pa 2 persona pa Kòrsou. Adishonalmente, nan por a saka potrèt ku Miss Kòrsou, Akisha Albert i ‘post’ esaki riba retnan sosial usando e hashtag, #feelitforyourself.
Tambe e tim di Kòrsou a haña e oportunidat pa por a duna un presentashon di 15 minüt riba esenario prinsipal. Aki a duna un splikashon kòrtiku di nos Tumba i Gran Marcha. E bailarinnan bistí na trahe di karnaval a duna un presentashon kon ta baila tumba i a invitá bishitantenan pa subi esenario i purba e zoyá di Kòrsou!
CTB ta gradisí nos Miss Kòrsou, Akisha Albert i tambe partnernan di sektor privá, Acoya Curaçao Resort, Villas & Spa, Avila Beach Hotel, Oasis Coral Estate Beach, Dive & Wellness Resort, Papagayo Curaçao, Renaissance Curaçao Resort & Casino i Santa Barbara Beach & Golf Resort Curaçao pa nan partisipashon. E show a resultá un oportunidat fantástiko pa Kòrsou presentá su produkto turístiko na tur ku a bishitá e feria.


text:
E restonan di e submarine di Armada di Indonesia cu a disparce for di diaranson a wordo haya den profundidad di lama y a confirma e morto di 53 tripulante. E comandante militar di Indonesia, hefe di aire Hadi Tjahjanto.
E noticia a yega un dia despues cu nan a haya e resto cu tabata kere ta di submarine KRI Naggala-402 cu tabata un 3.2 km di nan ultimo ubicacion conoci di e submarine na Bali.
Nan a usa ekipo pa por localisa e obhetivo. A manda barco MV Swift Rescue di Singapur a manda un operacion pa obtene imagen di e submarine mas cla cu nan por a wak.
“Nos a hay’e y confirma un imagen di parti di submarine Nanggala, manera un senti horizontal, cuerpo exterior, direccion vertical y otro parti submarino pa siguridad di tripulacion. Cu e base di test autentico, e submarine a sink y henter e tripulacion a fayece.”
A haya e submarine na un 850 meter di profundidad y el a kibra den tres parti. Hefe di estado mayor di Armada di Indonesia, Yudo Margono a bisa. Tjahjanto a expresa su condolencia na famia di tripulacion, conoci manera unidad Golden Shark y cu tur lo ricibi honor y promocion di rango.
Gobierno di Indonesia lo traha cu Oficina di Enlace Internacional di Escape y Rescate di subamirino pa evacua e submarine Naggala mester cooperacion internacional.
Autoridad a bisa anteriormente cu e submarino no por a sobrebibi un profundidad superior di 500 meter. Tambe tabata premira cu tripulacion lo a keda sin oxigeno. E submarino di fabricacion Aleman a perde contact durante un training militar na lamanan di Bali.


text:
E t shirtnan a jega pa e prome 10k run di Amsterdam Manor Beach Resort
E “dry fit” shirtnan a jega pa e prome 10K
run di Amsterdam Manor Beach Resort cu lo tuma lugar dia 31 di mei venidero. Manera
a wordo mentiona anteriormente Amsterdam Manor Beach Resort ta den pleno
celebracion e aña aki celebrando nan 25 aña di existencia y pesey mes a organisa e
tremendo run aki.
Pa participa por jena un formulario na IBISA y inscripcion ta cuminsa dia 18 di mei.
Por fax e bek na 5836478 of contact Mr.Juni Dake na 5824987, tambe por
email: juan.dake@aruba.gov.aw of ibisa.aruba@gmail.com no mas tarda cu 28 di mei
2015.
Tambe por download e formulario riba facebook page di Amsterdam Manor Beach
Resort: www.facebook.com/AMBRARUBA of bishita e page di IBISA ARUBA:
www.facebook.com/ IBISAARUBA.


text:
ORANJESTAD, Aruba: Pa prome biaha, nos Team U-17 Damas lo representa Aruba den e campeonato di futbol U-17 di FIFA. E team a biaha pa St. Lucia compaña pa nan Coach Reynhard Breinburg y representante di e team Isabelle Netto. E preparacionnan a cuminsa den luna di Maart. Durante 5 luna y mey e team a train basta duro pa e torneo aki. Segun Breinburg, tabata un preparacion basta dificil ya cu tabata tin e “play-off” y tambe e periodo di vakantie. “Pero mi ta kere nos ta bay bon prepara”, el a expresa.
E emocionnan ta halto y ta varia. Ta un team di muchanan cu nan edad ta varia cuminsando entre 12 pa 16 aña. “Nos mester mira kico ta bay topa ayanan. Si tur mucha muhe ta 16 aña, con nan forsa ta, con e weganan ta bay ta”, el a bisa. Traha como un team ta hopi importante, segun Coach Breinburg.
Banda di esaki, Isabelle Netto a indica cu e team a train dos biaha pa siman y asina nan a prepara pa nan biahe pa St. Lucia. “Nos a bira manera un famia”, Netto a manifesta. Na St. Lucia nan lo hunga un par di wega pa e clasificacion pa e mundial di FIFA. Pa cu esaki nan ta hopi orguyoso di por a haya e chens. “Nos ta bay pa gana, pa e amor cu nos tin pa e wega, p’esey nos ta haci nos best y haci lo mas posibel pa yega leu”.
Minister di Salud, Deporte y Cuido di Nos Grandinan, Dr. Alex Schwengle tabata na aeropuerto pa despedi e hobennan y el a bisa cu “Nos t’ey pa desea nan hopi suerte y hopi exito na e competencia. Nan a train pa hopi luna largo. Durante 5 luna nan a haya un training basta pisa, tanto mentalmente como fisicamente, pa por ta bon presenta y representa Aruba hopi bon”. E mandatario a indica cu ta spera cu e team por haci un bon trabao pa asina logra un posicion den e campeonato na 2018.


text:
Katoliko
Pordoná
E kaminda pa siña stima ta
“pordonando”; esun ku ta deseá pa krese
den amor lo logra stimando den pordon.
Pordoná ta e kaminda di liberashon,
esun ku berdaderamente liberá ta esun ku ta pordoná,
sakando di su alma renkor i vengansa
ku únikamente ta humié i ta kaba kuné.
Pordoná, apesar di tin rason i mil hustifikashon
pa no hasié, e ta di tribi na pronunsiá den e interior
di e kurason “pordon”; pordoná ora ku nan a ofendé bo
i humiá ta ora ta manifestá la grandesa
di e kurason di e ser humano.
Únikamente ku ta stima berdaderamente por bisa
“mi ta pordoná bo i mi ta lubidá”; pordoná ta ora ku apesar
Di sinti bo ofendí bo ta tribi na duna un sonrisa di amor.
Awe laga tur bo renkornan, bo vengansa ku ta anhelá mira
esun ku a ofendé bo na rudia pidiendo klemensia;
laga awe e kandela ei ku ta sende bo iritashon i brasa
bo ser di rabia i di renkor, ora a pasa trapa riba
bo orguyo i bo a ser lastimá den lo mas profundo,
ora bo ta deseá ku tur forsa mira esun ku
a ofendé bo eliminá
Mi ta puntra bo, Awe lo bo ta kapas pa pordoná
e amigu ei di bo ku a traisioná bo; e ofensa
di un hende ku bo a kere ku no ta faya ku bo
i awe lo bo por demonstr’é ku bo stim’é?
Awe lo bo ta kapas di yena bo tas di olvido,
i sali na e enkuentro ku lo úniko ku bo por ofresé:
bo pordon, i kontinuá bo kaminda di pas na e enkuentro di Dios?
Awe libra bo mes i kana manera un mucha pèrdí
na e brasanan di un mama yen di amor,
manera e siegu na e enkuentro di lus.
Awe pordoná i lubidá, elevá bo alma
na e streanan i haña pas.
Dios, mi sa ku Bo grandesa i Bo mas sublime ekspreshon
di amor ta pordoná; duna mi sabiduria, komprenshon
i forsa pa kombertí mi den amor, i sin duna espasio
ni tregua na odio, entregá bida pa esnan ku ami stima.
Señor, Abo sa mihó ku ningun hende, Bo konosé kurason
Di hende i sa ku awe mi ta deseá na stima manera nunka mi a imaginá,
Señor danki, awe por fin mi a pordoná pa amor.
Awe lo mi pordoná pa semper tira di mi alma
tur e renkornan ku ta humiá mi
i ta mara mi na pasado, awe mi ta dispuesto na lubidá,
awe lo mi demonstrá mi mes mi kapasidat di stima.
Katoliko
Papa Francisco ta pidi saserdotenan “ser adikto na e enkuentro ku Hesus” i no na e selular
Djaluna 28 di novèmber 2022 Papa Francisco a risibí den oudiensia e miembronan di e Colegio Pío Latinoamericano, na kende el a pidi pa evitá el selular i no lubidá “d bolbe na djE, kada anochi, despues di un fis largu di lucha i kansansio”.
Durante su diskurso na e saserdotenan latinoamerikano den Roma, Papa Francisco a proponé komo ehemplo e imágen di San Andres, un di e promé disípulonan di Hesus, di kua fiesta nos ta selebrá 30 de novèmber.
Basá riba su ehemplo, el a pidi esnan presente ps diariamente renová “e enkuentro ku Señor, laga nos kompartí su Palabra, laga no keda den silensio dilanti di djE pa mira kiko E ta bisa nos, kiko E ta hasi, kon E ta sinti, kon E ta keda ketu, kon E ta stima”.
“Lag’é ta ‘Verbo’ den nos bida i, si ta permití mi usa e imágen, lag’é ta ‘uni’ den nos i atraves di nos”, E Tata Santu a pidi.
“Mare Hesus tin bos aktivo den kada un di nos desishonnan! Nos ta su ministronan, nos ta pertenesé na djE i El a yama nos pa ta kunÉ. Esaki ta loke ta nifiká ser su disípulo”, Papa a bisa despues.
Disípulo i misioneronan
Tambe el a señalá ku San Andres a kombertí den e promé “misionero” i a invitá esnan presente pa sigui su ehemplo.
“Tambe nos rumannan ta spera nos, espesialmente esnan ku ainda no a eksperimentá e amor i miserikòrdia di Señor, p’asina ku nos ta anunsiá na nan e Bon Notisia i nos ta kondusí nan na djE, Papa a sigurá.
“Sali, laga nos move, hiba e alegria di Evangelio, esaki ta ser misionero”, el a splika.
Mas despues, Papa a papia di e verbonan “ta” i “sali” i a sigurá ku “esaki ta e sentido di nos bida”.
“Ta trata di un kaminda di ida i buèlta, – Papa a kontinuá-, ku tin Hesus komo punto di salida i di yegada”.
E Tata Santu a pidi esnan presente pa “no lubidá di ta ku Hesus i sali na anunsi’é ta tambe di ta ku esnan pober, ku migrantenan, ku enfermonan, ku presunan, ku esnan mas chikí i lubidá di e sosiedat, pa kompartí bida ku nan i anunsiá na nan e amor inkondishonal di Dios”.
“No sea adikto na selular”
Papa Francisco a pidi esnan presente pa no lubidá “di bolbe serka djE, kada anochi, despues di un dia largu di lucha i kansansio -pero kuidou, serka djÉ, no na e pantaya di un selular-, pa deskansá un ratu den su presensia i kont’É tur loke boso a biba”.
“Ta duel mi hopi ora mi mira ku un saserdote bon, trahadó, ta kansa i ta lubidá di bai na e tabernakel i ta bai drumi pasobra e ta kansá. E tin rason, e mester drumi, pero promé kumindá”, Papa a atvertí.
“No sea ònbeskòp… Òf kuantu biaha boso ta skapa den e pantaya di un selular? E pantaya di e selular ta yena nos ku kosnan”, Papa a kontinuá.
Ta pesei, el a pidi pa “no ser adikto” na selular, ya ku ta “diverso paso ku ta bai kitando e forsa di bo”.
“Sea adikto na e enkuentro ku Hesus, E sa loke nos mester i tin un palabra pa bisa nos den kada okashon”, el a sigurá.
E “pèst” di klerikalismo
Por último, e Tata Santu a animá e saserdotenan latinoamerikano pa “nunka no negoshá pastoralidat”.
“No kai den klerikalismo, ku ta un di e pió pikánan. Sea mashá atento, klerikalismo ta un forma di mundanidat spiritual”, el a señalá.
“Klerikalismo – Papa a kontinuá -, ta falsu, ta korupto i ta hiba bo na un korupshon, un korupshon rígido, ku nanishi na laira ku ta apartá bo di e pueblo i ta laga bo lubidá e pueblo for di kua abo ta bini”.
Papa Francisco a splika di bira “mas ekskisito” ta nifiká kai den “e pèst di klerikalismo” i alehá bo mes di e pueblo di Dios.
Por último, el a pidi Nuestra Señora de Guadalupe “pa e yuda nos riba e kaminda di disipulado-apostolado ku ta bai na konfigurando nos ku su Yu, ku ta kompañá nos riba e ruta vital di ida i buèlta”.
Colegio Pío Latinoamericano
E Pontifisio Colegio Pio Latino Americano a ser fundá pa e saserdote chileno José Ignacio Víctor Eyzaguirre, dia 21 di novèmber 1858.
Ta trata di un kas di formashon pa saserdotenan studiante di henter e Diósesis di Amérika Latino ku ta deseá na hasi estudionan di speshalisashon na Roma.
Katoliko
Konsehonan pa pordoná
1 – Libra bo mes di pasado
Un di e prinsipal motibunan pa pordoná ta di laga pasado di nos bida bai. Ku esaki mi no ke bisa ku nos mester lubidá pasado, òf kit’é di nos mente. Pordoná no ta nifiká lubidá, e ta nifiká rekordá sin doló. Nos tur tin memoria, i eksperensianan di bida keda grabá den dje, pero ora nos pordoná, nos ta kibra un kadena ku ta mantené nos mará na pasado, librando nos di resentimentu i doló, lagando kaminda kla pa biba den presente.
2 – Laga lòs di ta víktima
E víktima semper mester di un viktimario, e ta atraé. Legumai e papel di víktima, ta un paso importante pa pordoná. E víktima no ta interesá den pordoná, pasobra lo ta kita di dje motibu di su lamentonan. Rekonosé nos víktima ta semper kuminsá na dominá nos poder. E víktima ta bisa: “Ta dikon e kos aki a pasa nèt ku ami, ku ta un persona asina bon?”, Miéntras ku esun ku ta konektá ku su poder ta bisa: “Kiko mi mester siña di e situashon aki?”. Tin un gran diferensia den e forma di enfoká e problema. Asina ta ku, for di awe kuminsá na afirmá: “Ami … ta un persona poderoso”.
3 – Renunsia na krítika i na huisio
Ora nos ta husga otronan, nos ta lubidá por kompleto di e esensia dibino ku tur ser humano ta karga paden di dje. Tin kompashon no ta mesun kos ku sinti lástima pa otronan, esaki ta arogansia. Kompashon ta komprendé ku, sigur e otro persona ku a kometé un ofensa kontra di bo, probablemente no tin un bida felis. Nos no sa e motibu pakiko el a komportá su mes di e manera ei i su situashon emoshonal den tal momento . Esaki no ke men ku nos mester ta di akuerdo ku su akshonnan.
4 – Libra bo mes di pensamentunan negativo
Segun sientífikonan nos tin 60.000 pensamentu riba kada dia i mayoria di nan ta enfoká nan mes den loke nos no ke. Tin hopi manera pa “kontrolá” pensamentunan negativo i e forma mas práktiko i simpel di hasié ta di re – direkshoná pensamentunan den loke sí nos ke. Otro hèrmènt mashá poderoso ta afirmashon, nos por sustituí un pensamentu negativo pa un afirmashon positivo, por ehèmpel: “Nunka lo mi pordoná tal hende …” , Ta mihó pensa: “Ami … ta pordoná tal hende… kompleto i di forma amoroso”. Pordoná ta un trabou di purifikashon, ora nos disidí di hasié, nos pensamentunan ta bira mas leve.
5 – Siña di eksperensianan negativo
Den kada situashon negativo tin un banda positivo. Kòrda ku e pregunta korekto ta: Kiko mi mester siña di e situashon aki? Si nos logra komprondé kua ta e siñansa , nos ta hasi un salto grandi den nos proseso di kresementu personal. Sino … nos lo keda pegá den e víktima, i nos lo pasa hopi tempu, stanká den nos evolushon.
6 – Permití pa otro tin rason
Ta mihó ser felis ku tin rason. Dikon semper nos ke tin rason? Dikon semper nos ke gana? Ora un hende bisabu ku shelu ta bèrdè, na lugá di pleita òf ke imponé bo forma di mira kos, evitá diskushon i dun’é rason. Abo sa ku shelu ta blou, pero loke abo no sa ta e motibu pa kua e otro persona ta hasi e afirmashon akí. Kisas e ta daltóniko, kisas únikamente e ke fastidiá. Na momento ku bo duna e otro persona rason, su intenshonnan ta pèrdè forsa i bo ta evitá un diskushon. Kòrda esaki : “Ora un no ke, dos no ta bringa.”
7 – Buska bo pas interior
Nos ta infelis ora nos no ta na pas. Tin hopi manera pa rekuperá pas: Meditá, skucha músika, hasi afirmashon … Pero tin un ku ta masha efektivo: PORDONÁ. Ora nos pordoná nos ta sinti un sensashon di alivio, manera si nos lo a kita un karga for di riba nos. E akshon aki ta produsí pas interior; al kontrali, resentimentu, renkor, ta deskonektá nos di pas. Si nos ke un mundu mihó inevitablemente nos mester kuminsá na nos mes.
8 – Rekonosé ku abo ta un ser di Lus
Ta mashá importante rekonosé ku abo ta un ser di lus, un Yu di Dios. Mira den wowo di otro, Dios tei einan, no ta importá loke e persona ei ta, Dios ta einan. Den algun kaso ta difísil rekonosé e lus den e otro .Maske e ser akí a kometé fayonan den su bida, su esensia ta sigui siendo mesun kos: un ser di lus, ku pa sirkunstansianan di bida a tuma un kaminda “robes”, yenando su mes ku skuridat, no pa esaki ta keda sin ta un yu di Dios.
Rekonosé e lus den otronan ta un akto di amor.
Katoliko
Deskubrí temporada di Atvènt
Ya kaba nos ta serka di drenta e di dos siman di Atvènt. Nos sa kaba ku Atvènt ta e temporada ku ta kuminsá kuater djadumingu promé ku Pasku (di nasementu). Ya pa algun shen aña , Kristiannan a usa e temporada aki pa rekòrdá binimentu di Kristu, I pa prepará nan mes pa e gran fiesta di Pasku (di nasementu) Ta muchu mas ku djis un pida historia. Pues, pakiko nos ta selebrá Atvènt? Selebrando e temporada di Atvènt por yuda nos awe di sigui Kristu ku mas fieldat na por lo ménos tres manera.
Atvènt ta yuda nos di focus riba Hesus.
Nos tur a yega di skucha e ekspreshon hopi usá: “Jesus is the reason for the season”. Ni maske ta trata aki di un ekspreshon hopi usá, e ta kontené manera un prenda di bèrdat. Un di e motibunan pakiko e ta eksistí ta pa demostrá ku ta trata muchu mas ku un kantidat di aktividat mundano, kompra I fiesta ku ta stroba e focus riba Hesus. Selebrando Atvènt ta rekòrdá nos kada bes di nobo sea diariamente òf semanalmente pa medio di Santa Skritura ken Hesus ta I kiko El a hasi pa nos na momentu ku El a bin na mundu.
Atvènt ta yuda nos di duna honor na Hesus.
E palabra Atvènt ta nifiká e binimentu di un persona òf algu importante. Ora un evento importante manera por ehèmpel graduashon di un hende den kualkier parti di siensia òf kisas un fiesta di matrimonio ku ta pendiente, nos ta traha duru pa tur kos ta perfekto. Ora un persona importante ta bin bishitá nos kas, nos ta traha duru pa ta bon prepará pa su binida, di moda ku esaki lo ripará ku e ta importante pa nos. Nos ta planeá e menú I dekorashonnan; nos ta limpia kas I kòrta e yerbanan rònt kurá. Nos no ta warda te na e último minüt òf prepará algu den purá. Similarmente, selebrando Atvènt ta yuda nos di duna Hesus tur atenshon nesesario I focus ku E ta meresé. Dor di fiha nos atenshon riba Hesus durante e temporada aki, I no djis na momentu di e anochi ku nos ta selebrá Pasku (di nasementu) nos ta duna Kristu e honor ku ta kuadra mas tantu posibel ku e fieldat nesesario ku nos mester demostrá.
Atvènt ta yuda nos di kòrda ku Hesus ta bolbe bini bèk.
Atvènt no ta solamente un selebrashon di e promé binida di Kristu komo un yu resien nasí; e ta tambe un rekordatorio ku e regreso di Kristu tin ku sosodé ainda. Meskos ku e pueblo di Dios tabata warda riba e promé binida di e Mesias, Su pueblo, esta nos tur awor ta warda riba e regreso di nos Salbador. E kuater simannan di Atvènt te rekòrdá nos riba tur dos di e binídanan. Den e promé dos simannan, e lekturanan di S.Skritura ta duna un bista adelantá riba e di dos binida di Kristu I ta mustra nos riba e importansia di ta prepará pa Su regreso.E di tres I di kuater siman ta wak atras I ta yuda nos kòrda e eksitashon I espektativa ku e speransa riba binida di e Mesias a nifiká pa e Hudiunan di tempunan di antaño. Semper tabata importante pa e pueblo di Dios pa rekòrdá ku Dios tabatin sierto intenshon, I nos mester biba den espera kiko E lo hasi na momentu ku E bin atrobe.
Den nos mundu tin tantu kos ku por okupá nos atenshon. E temporada di Pasku (di nasementu) ta un di e temporadanan mas eksitante di aña, pero e ta tambe un temporada ku mas ta distraí durante aña. Hasta pa esnan ku ke ta mas di focus riba Hesus,ta difísil pa logra esaki. Dor di selebrá Atvènt, nos ta rekonosé ku selebrá Hesus ta mas ku djis un anochi I e dia siguiente.E “kon” pa selebrá Atvènt no tin tantu importansia kompará ku e manera ku bo ta konektá ku Kristu Hesus. Pues loke por yuda hopi ta, di krea tradishonnan spesial komo famia I krese huntu den e persona di Hesus. Laga nos ta un pueblo ku ta rekonosé e amor I generosidat grandi di Dios pa su pueblo kada dia durante e temporada di Atvènt.
Daily Nobo
Dependensia di gobiernu ta haña ku Selikor no a kumpli ku eksigensia
4 AÑA KASTIGU DI PRIZON PA MICHAEL FANEYT
Abatuar di Barber a habri atrobe
Gengnan kriminal na Mexico a konfrontá otro lagando un saldo di 8 morto i 12 herido
Rhuggenaath a tuma despedida di politika riba Facebok/Instagram
Empleada haltu di casino ‘online’ a pèrdè demanda pa haña bónus
Biahenan pa eksterior sin resultado pa Kòrsou ta kontinuá!
Emmanuel Macron lo biaha pa Merka pa reuní ku Joe Biden
Kon lo parti e 200 mion Euro di Reparashon?
Señora divorsiá a bai reklamá pero….. Ya Inspektor a laga paga restitushon na èks esposo
Trending
-
Lokal6 days ago
Empleada haltu di casino ‘online’ a pèrdè demanda pa haña bónus
-
Lokal5 days ago
Biahenan pa eksterior sin resultado pa Kòrsou ta kontinuá!
-
International6 days ago
Emmanuel Macron lo biaha pa Merka pa reuní ku Joe Biden
-
Lokal4 days ago
Kon lo parti e 200 mion Euro di Reparashon?
-
Lokal5 days ago
Señora divorsiá a bai reklamá pero….. Ya Inspektor a laga paga restitushon na èks esposo
-
Lokal5 days ago
Kòrsou tin un debe Nashonal di 4325 mion florin i subiendo
-
Lokal6 days ago
Plaka den ‘Pòchi’ pa paga pa nos importashonnan ta birando ménos
-
Lokal6 days ago
Frakshon di PAR ta puntra kiko florin Karibense ta nifiká pa Kòrsou


text:
Mi a skohe pa ta miembro di 4 you-th magazine pa konsentisa nos hoben nan pa biba mas salu i hasi deporte.
Mi ta forma parti di 4YOU-TH, paso mi gusta skirbi i mi gusta informa e hobennan di Korsou tokante di diferente kos. Mi meta pa ku 4YOU-TH ta pa e hobennan por tin nan mes bos di berdat riba e isla aki. Di mira hobennan krese i para firme pa lokual nan ta kere den djedor di informa nan mes ku lokual nos ta publika. To be a change, and go for it.
Mi a drenta 4 You-th ku e proposito pa siña hopi mas di e loke ta trata bloging i ku e meta pa duna nos hubentut un bos den nos komunidat atraves di e revista. I e lokaal ta mas esensial pa ami ta ku mi kera siña mas i pa mi por yiuda promove e revista pa e bira mas popular bow di nos hubentut.
Mi a join e grupo di redakshon di 4-youth pa mi por skibi pa hoben nan. Mi ta haña ta hopi importante pa nos komo hoben nos mes tin nos revista i tin medio pa nos komo hoben komunika ku otro, i trese nos opinion.
Mi ke ta parti di 4 you-th paso via di 4 you-th mi a diskubri mi pashon pa skibimentu.
Mi meta ta pa skibi artikulonan ku kontenido ku por inspira i motiva hobennan. Komo miembro di 4 you-th mi por duna un aporte positivo na komunidat di Korsou.
Mi a drenta 4YOU-TH MAGAZINE paso e lo ta algu informativo i uniko.
Tambe e lo ta algu ku lo n’ami un eksperensha bastante bunita i dushi.
Loke mi ta haña dushi di ta den 4YOU-TH MAGAZINE ta kumi por sera amistad kumi koleganan i ku mi por hasi diferente kos ku un hende engeneral no por hasi.
Mi meta personal pa ku 4YOU-TH ta di haña e miho eksperensia ku tin i di tin un bon konekshon ku mi koleganan di trabou p’ami trabou kana bon.
Mi nòmber ta Robert de Jongh, mihó konosí komo Izaro. Mi tin 21 aña di edat y mi gusta skibi riba tópikonan ku ta atrahé e atenshon di e hóbennan. Mi gusta komuniká ku hóbennan. Mi tin pashon pa amor y e gran amor ei lo mi aplik’é ku nan pa demonstránan e rason dikon nos mester stima otro inkondishonalmente. Mi meta pa ku 4-Youth ta, ku mi tin e siguransa y e fé ku nos komo un grupo lo por gana mas alma posíbel pa djoin nos grupo pa skibi y toka almanan di e hóbenan.
Mi ta forma parti di 4 you-th pasó e ta un medio mas pa por yega na e lektor ya asina fasilitá e kaminda pa e mensahe yega satisfaktoriamente. Plus e ta un medio nobo pa siña hopi kos, hasiendo mi konosementu mas amplio. Pero tambe pa duna mi kontribushon pa engrandesé komunidat ku material literaturgiko na Papiamentu.


text:
Historia
Origen di Papiamento
Con y na unda Papiamento a nace? No tin prueba concreto pa por bisa cu siguridad con y na unda esaki a sosode. Tin texto cu ta duna indicacion cu Papiamento tabata existi ya caba for di cuminsamento di siglo 18 na Corsou y for di final di e siglo ey na Aruba. E texto mas bieu cu nos tin na Papiamento ta un carta di aña 1775 di un Hudiu na Corsou.
Na Aruba e documento mas bieu na Papiamento ta data for di aña 1803. Esaki tabata un declaracion legal cu 26 Indjan a firma pa sostene Commandeur Pieter Specht den un procedura den corte.
Esaki kiermen cu Papiamento ta existi 250 pa 300 aña caba sigur. Sinembargo, mayoria di e autornan cu a skirbi tocante origen di Papiamento ta pensa cu Papiamento, of por lo menos e base di Papiamento, ta mas bieu ainda.
Tin diferente teoria tocante origen di Papiamento. Maske cu e diferente autornan cu a skirbi tocante origen di Papiamento tin nan propio variante di un of otro teoria, en general por dividi nan den dos grupo.
Un grupo di autor ta defende e teoria cu Papiamento, mescos cu mayoria di e otro idiomanan crioyo, a nace di un solo proto-crioyo Afro-Portugues cu tabata existi na costa west di Africa (e teoria monogenetico). E otro grupo, cu ta sostene e teoria poligenetico, ta contradeci esaki y ta bisa cu Papiamento a nace for di e necesidad di comunicacion entre e Spañonan y e Indjannan, despues cu e Spañonan a colonisa e islanan ABC rond di aña 1500.
Entre e autornan cu ta defende e teoria Afro-Portugues tin Han van Wijk, Rodolfo Lenz y Frank Martinus, cu a promove na 1997 riba e topico aki. Segun e teoria aki na costa west di Africa un lenga Afro-Portugues a desaroya, cu a keda funciona como idioma di contacto entre Europa y Africa pa negoshi di esclabo te den siglo 17.
Ta for di e mesun costa west di Africa aki tabata transporta esclavo pa diferente parti di Caribe. A base di adopcion di palabra di e diferente idiomanan Europeo cu tabata domina den region di Caribe, e idioma di contacto aki a sigui desaroya te cu el a resulta den diferente idioma crioyo, manera esun di Jamaica a base di palabra Ingles, esun di Haiti a base di palabra Frances, etc.
Pa Papiamento e teoria aki ta implica cu Papiamento a nace di un lenga Afro-Portugues cu despues a sigui desaroya a base di palabra Spaño/Portugues.
En cambio, segun e otro grupo di autor, di cual por menciona entre otro Antoine Maduro, Jose Pedro Rona y Jossy Mansur, Papiamento lo a desaroya for di un principio for di Spaño y lenga Indjan. Maduro, papiamentista Antiano, ta señala cu no necesariamente tur palabra cu ta parce Portugues tin un origen Portugues. E ta bisa cu por atribui hopi palabra na un di e dialectonan Spaño di siglo 16 cu tin un parecido na Portugues (manera p.e. Gallego). Segun Maduro, e poco palabranan cu sin duda tin un origen Portugues por ta procedente di e Hudiunan di habla Portugues cu a bay biba na Corsou den siglo 17 y na Aruba den siglo 18.
Papiamento y religion
Mayoria di e Indjannan na Aruba tabata catolico den e tempo ey. Desde siglo 17 tabatin bishita regular di pastoor Spaño cu tabata bin for di Coro pa predica na Aruba. Despues tabatin pastoor Hulandes ta bin for di Corsou tambe. E prome dos misanan na Aruba tabata kapel di Alto Vista construi na 1750 y misa Santa Ana na Noord na aña 1777. Asina mes, e buki mas bieu na Aruba imprimi na Papiamento ta un buki pa protestant, skirbi pa dominee Kuiperi. Como cu na Aruba no tabatin imprenta, el a laga druk esaki na Corsou na aña 1862. Ta conoci cu ya caba na 1847 tabatin un predicashi na Papiamento skirbi na man pa e docente di religion protestant na Aruba, Abraham van Dragt.
Publicacion na Papiamento
Na Corsou, cu tabatin un poblacion mas grandi cu Aruba y Bonaire, tabatin varios publicacion ta tuma luga den e tempo ey. Pastoor Nieuwindt a publica e prome buki na Papiamento na aña 1825. Tabata trata di un buki di catisashi. Como cu mision catolico a encarga su mes cu enseñansa pa esclabo, tabatin drukmento di material pa scol tambe na Papiamento. Asina pastoor Putman a lanta su propio imprenta y a publica su propio material pa scol. Na 1874, obispo van Ewijk a publica e prome buki di gramatica na Papiamento, sigui pa un diccionario Hulandes-Papiamento-Spaño su siguiente aña.
Corant na Papiamento
Tabatin publicacion di varios corant tambe na Corsou. E prome corant na Papiamento tabata Civilisadó y a sali publica di 1871 pa 1875. Amigoe, cu a lanta na 1884, tabata sali originalmente na Hulandes y Papiamento. Banda di esey tabatin e corantnan na Papiamento La Union (1889-1897 y rebiba na 1922) y La Cruz (1900 – 1970).
Enseñansa na Papiamento
Na mayoria di e scolnan catolico na Corsou, enseñansa tabata na Papiamento. E scolnan di gobierno tabata na Hulandes. Rond di aña 1900 a bin ripara na Corsou cu enseñansa, specialmente na Hulandes, no tawata exitoso. Tabatin hopi discusion tocante e uzo di idioma di instruccion na scol. Varios maestro, pastoor, y tambe parlamentario Hulandes, tabata propaga Papiamento como idioma di instruccion. Tabatin varios proposicion pa enseñansa bilingual tambe. E proposicion di Hamelberg na aña 1897, tabata pa duna enseñansa na Papiamento prome, y duna les di Hulandes via Papiamento den e dos klasnan mas halto. E tabata di opinion cu e muchanan mester siña lesa y skirbi bon den nan propio idioma, prome cu nan por siña un idioma straño.
Despues di varios aña di discusion, e ordenansa di 1935 a drenta na vigor. Pa e scolnan na e islanan ABC bin na remarke pa subsidio di gobierno, nan mester a cuminsa uza Hulandes como unico idioma di instruccion. Esaki a pone cu enseñansa na Papiamento tambe a yega na su final e tempo ey.
Awor
Awendia, e situacion ta un tiki diferente. Tin varios corant y buki na Papiamento cu ta sali na Aruba tambe. Papiamento a bira idioma oficial, y e ta wordo duna den varios tipo di enseñansa. Internacionalmente tin varios linguista cu ta investiga Papiamento como idioma. A pesar di tur e desaroyonan positivo aki, ta na su luga pa awor, despues di 300 aña, para keto un rato y evalua si nos ta satisfecho cu e rumbo cu Papiamento ta bayendo na Aruba.Scroll To Top


text: KRALENDIJK –É bèrdat i nada mas ku e bèrdat, Richard “Cha” Pietersz ta remarka ku ta inkreibel kon ta bende entre otro fruta i berdura asina karu, loke no ta kuadra ku e base doméstiko. Hopi bes e hende ta mal kontentu ku e preisnan haltu, sinembargo e no ta sali dilanti pa demostrá ku e no ta kontentu. Loke ta sosodé último tempu no ta korekto. Cha ta referí na entre otro bakoba ku ta inmensamente karu riba mèrkado. El a manda algun potrèt ku ta indiká ku un kachu di bakoba ta kosta 5.82 dòler, loke ta impagabel pa e siudadano, Cha a konta.


text:
Kralendijk- Hopi hende ya no tabata masha kontentu ku e sistema di “Kiss & Ride” ku aeropuerto a implementá pa baha òf buska hende na aeropuerto. Pa kuminsá e lokalidat no ta fásil pa usa, ya ku tin tiki espasio i e ta keda relativamente leu di e terminal di pasahero.
Sinembargo, mester konstatá tambe ku e sistema no ta funshonando masha bon, pa motibu ku hopi hende ta usando e poko espasio ku tin pa stashoná nan outo einan pa basta ratu. Mester bisa tambe ku di parti di BIA no tin niun sorto di kòntròl riba uso koreto di espasio i pa perkurá u en bèrdat ta djies usa e espasio pa baha òf buska hende.
Nos reportero a saka e pòtret akiriba banda di 10 ‘or di mainta, ora ku apenas tin tráfiko na BIA. Tur hende por imaginá nan mes ki sorto di kaos tin, na momento ku avionnan di KLM, Tui i American Airlines yega.
Esaki definitivamente ta algu ku gerensia di BIA lo mester pone mas atenshon na dje.


text:
WILLEMSTAD – Ámtenar- i dosentenan ku tin salario haltu ta haña ménos bónùs. Esei por dedusí for di un komunikado di prensa ku ministerio di Finansas a saka den relashon ku e gratifikashon bruto ku amtenar- i dosentenan lo hana e luna aki di gobiernu.
E gratifikashon ta un montante bruto di 1.750 florin ku ta paga un biaho so, pero gobièrnu ta retené delantá impuesto i primanan sosial. E montante neto ku ta sobra ta dependé di e entrada di e ámtenar of dosente.
Servisio di impuesto tin shete kategoria di entrada, i tin pa kada un kategoria un tarifa di impuesto mas haltu. Esun ku ta gana ménos ku 27.500 florin pa aña no mester paga impuesto pero si prima. E bónùs ta bira e ora ei 1.535 florin. Pero e ámtenar ku ta gana un salario ku ta tres biaha mas haltu ta sobra na final 1.000 florin di su bónùs bruto.
Impuesto di salario ta un suma ku ta kobra delantá riba impuesto di entrada, komparabel ku un vorskòt. Si gobièrnu retené na un manera korekto impuesto di salario i primanan sosial di e gratifikashon, e ámtenar i e dosente lo no mester han’é ku kobransa retrospektivo òf pago bèk di impuesto di entrada.


text:
KRALENDIJK- Gezaghèber Edsion Rijna den un komunikado pa prensa a skibi djadumingu di no ta rekonosé su mes den e kontenido di e publikashon Follow the Money, ku a bisa ku e mandatario lo ta koperá pa permití konstrukshon na kosta di e isla, sin permitnan nesesario.
“Relashoná ku un publikashon den kua ta pone mi integridat komo gezaghèber i di diputadonan (sin menshoná nan nòmber) i tambe di empleadonan públiko na diskushon, mi ta enfatrisá ku ami semper a sirbi interes di komunidat boneriano segun mi honor i konsenshi i semper mi lo sigui hasi esaki tambe”, asina Rijna a bisa.
Segun e promé mandatario, e preguntanan ku e artíkulo ta trese dilanti, anteriormente a keda diskutí ampliamente tantu den Konseho Insular komo den medionan di komunikashon. E tempu ei esaki a kondusí na laga un instansia independiente evaluá e failnan Chogogo i Sunset, pasobra Kolegio Ehekutivo i Konseho Insular ta haña importante ku mester aktua den un forma presiso i eksakto kontra aktividatnan ilegal (di konstrukshon). “Tur dos evaluashon, ku ta públiko, a konfirmá ku e proseso di dunamentu di pèrmit i e elaborashon riba tereno di supervishon i mantenshon di lei tin mester di mehorashon. Debi na Boneiru su kresementu fuerte a resultá ku e kapasidat di ehekushon di e aparato gubernamental no ta sufisiente mas”, asina Rijna a sigui bisa.
Rijna ta bisa tambe di ta kontentu ku a stipulá den Akuerdo Intergubernamental ku Ministerio di Asuntunan Interno i Relashonnan den Reino ta fasilitá e medionan nesesario pa fortifiká e aparato. “Mi ta haña importante pa enfatisá ku hopi tempu promé ku publikashon di ámbos rapòrt, ya kaba mi a kombersá ku e sekretario di estado di Relashonnan den Reino tokante mehorashon i fortifikashon di Direktorado di Supervishon i Mantenshon di Lei. E proseso akí ta kanando ful spit”.
Tambe Rina ta mustra riba e echo ku dos aña pasá, relashoná ku e aktuashon indesisivo ku ela konstatá dentro di e organisashon atministrativo den kaso di notifikashon di (supuesto) violashon di integridat, ela disidí di instituí un Ofisina di Integridat.
Interesnan privá
“Finalmente mi ta tira e sugerensia ku den mi aktuashonnan mi ta laga interesnan privá hunga un ròl, leu for di mi. Dentro di Kolegio Ehekutivo a hasi palabrashonnan bon kla tokante esaki, ku kada miembro di Kolegio Ehekutivo tin ku tene su mes na dje: ora ta papia tokante failnan kaminda un hende for di sírkulo di relashon di un miembro ta enbolbí, e miembro en kestion no ta tuma parti na e deliberashonnan” segun Rijna a trese dilanti.
“Na mi opinion e publikashon en kestion no ta balorá e esfuersonan ku Kolegio Ehekutivo i Konseho Insular, e aparato atministrativo, mi gabinete i mi mes – ku sosten konstruktivo di e ministerionan enbolbí – ta hasi pa alsa kalidat di gobernashon i di ehekushon na un nivel mas haltu. Ta importante pa nos tur dediká nos tempu i nos energia na e proseso akí”, asina Rijna a konkluí.


text:
BONEIRU.
ULTIMO ORA: AKSIDENTE DI TRAFIKO KU 2 HERIDO.
Un aksidente di trafiko a tuma lugar riba e kaminda di rincon net algu despues di 9 pm .
Mesora a pidi asistensha di polis y ambulans.
Nan momentu ku esaki nan a yega na e sitio a konstata ku e impakto entre e dos vehikulonan tabata fuerte y frontal.
Tabata tin un persona ku a keda pega den e auto di famia y den e van tabata tin un persona herida ku a hanja basta sla y tabata sangra a konsekuensha di e aksidente.
Tur 2 herido a wordu transporta pa hospital ku ambulans pa risibi tratamentu mediko pa nan herida nan.
Porsierto un miembro di KMAR ku no kier a identifika su mes a purba stroba nos y extra di hasi nos trabou na e sitio.
Nos a atende kaba na nivel mas haltu y djaluna nos lo bini ku tur detaye di e komportashon fies y porko di e meneer aki .
FUENTE : AIMED AYUBI.
NOTISIA KU BO POR KONFIA.


text:
ORANJESTAD,Aruba
Prome Minister Evelyn Wever-Croes:
‘Danki na Dje’ ta e tema di e aña aki
Muchanan di klas 6 di Colegio Conrado Coronel tawata entusiama wardando riba bishita di Prome Minister Evelyn Wever-Croes na nan scol. Manera e añanan anterior durante e siman di celebracion di Dia di Betico, Prome Minister lo ta bishitando diferenta scol na Aruba. Dialuna merdia, Prome Minister a bishita Colegio Conrado Coronel pa asina e mes por conta e muchanan e historia, bida y logro di e gran luchador di nos Status Aparte, Gilberto François ‘Betico Croes’.
Prome Minister a comparti hopi informacion di e historia di bida y trabou di Betico Croes. E tema cu a wordo trata e aña aki ta ‘Danki na Dje’. Danki na Betico cu Aruba a logra Status Aparte na e momento apropia. E liderazgo di Betico Croes tabata uno di un Arubiano cu tabata dirigi su pueblo respetando derecho di cada ciudadano. E respet aki a conduci cu pueblo a duna Betico e sosten pa sigui lucha pa trece e union den tur ciudadano cu e determinacion pa por a realisa e deseo di e pueblo. Un resultado di e lucha ferviente di Betico Croes tawata cu Aruba a conoce su prome Gobernador y Procurador General entre otro.
Prome Minister a keda hopi impresiona cu e conocemento cu e muchanan ya tin di Betico Croes y esaki a wordo demostra door di nan contestanan riba diferente pregunta cu Prome Minister a haci nan. Pero e parti mas interesante ta tambe e preguntanan cu e muchanan a haci na Prome Minister, kende a expresa cu ta preguntanan hopi profundo biniendo for di muchanan di un edad asina hoben.
Riba e pregunta ‘Cua conseho Betico lo a duna, Prome Minister a conta cu pa Betico semper estudio tawata hopi importante. Semper studia pa asina bo por logra algo. Sigui bo soño y traha riba dje. Sea semper determina pa logra bo soño. Tuma curashi hasta ora cosnan ta mustra dificil. Sea prepara pa cosnan grandi.
Na final Prome Minister a invita tur mucha pa asisti na e Manifestacion Cultural diabierna awo, 24 di januari di 7:00 pa 10:30 PM na Plaza Libertador G.F. Betico Croes.


text:
KRALENDIJK – Selibon den un relato di prensa a enfatisá ku nan ta kompletamente neutral den kaso di eskoho di e sindikato ku lo representá e empleadonan. “Komo dunadó di trabou responsabel nos no ta faboresé niun sindikato“, asina direktor Rudsel Leito a bisa.
Segun Leito, na vários okashon ta manda mensahenan anónimo pa desplegá informashon negativo i eróneo tokante Selibon su aktitut den e disputa entre sindikato i empleadonan. Sin niun klase di base ta akusá gerensia di e kompania di tin partisipashon den e malkontentu di miembronan pa nan sindikato i ta stroba miembronan di afiliá na un otro sindikato”.
Leito ta bisa ku aunke no ta kustumber di Selibon pa reakshoná riba loke e ta deskribí komo ’tiramentu di lodo’, e kompania a disidí tòg informashon inkorekto ku ta sakando.
Mayoria
E direktor di Selibon a enfatisá tambe ku e kompania lo respetá deseo di mayoria di trahadó. No opstante kua sindikato lo ta e eskoho”, äsina Leito a sigurá.
Komo dunadó di trabou responsabel Selibon ta enfatisá riba un relashon di rèspèt mútuo ku e sindikato ku ta representá su empleadonan.
Selibon ta konsiderá e akusashon di a menasá i intimidá trahadó pa no afiliá na AFBW na lugá di ABVO komo súmamente grave. “Esaki simplemente no ta bèrdat. Ta inaseptabel ku un persona òf grupito ta trata di e forma aki pa trese desunion i deskonfiansa den nos kompania”, Leito a sigui bisa.


text:
Dikon lesamentu di buki ta bon pa mucha i e bentaha di lesamentu
Lesamentu ta bon pa un i tur. I e ta bon tambe pa relaha. Lesamentu di buki por ta aventurero, fasinante, alegre i jena ku fantasia. Lesamentu ta engrandese e vocabulario di e mucha: E momento ku e mucha por rekonose palabra i por lesa, un mundu nobo ta habri pe. Lesamentu ta yuda e mucha desaroya e idioma en general. E ta sinja hopi riba e area di skibi, konstrukshon di frase, gramatica i…
Tentamentu/tèrmentu (pesten) serka muchanan
Kiko ta tentamentu/tèrmentu? Tèrmentu ta un forma agresivo dirigi na otro hende. Tur mucha ta tenta òf ta wòrdu tenta. Por ta prèt pa hasi wega ku otro. Pero e no ta prèt mas ora ku un persona wòrdu ofendí òf wòrdu ekskluí. E ora ei e ta wòrdu di ter. Tèrmentu ta un forma di agresividat i e intenshon ta pa hasi e otro daño. Si un mucha wòrdu tenta/ter esaki por hasié sinti…


text:
For di siman pasa Sindicato SIMAR a entrega un manifiesto den nomber di nan docente di Emmaschool, kende a demonstra e falta di informacion y mal contento cu e fuseering di nan scol.
Awe mainta, presidente di sindicato SIMAR, Josephine Albertus a bisa cu despues di a entrega e manifiesto, nan a pone un deadline 4pm pa haya contesta di prome minister. Banda di anochi a haya un message di whatsapp indicando un carta di prome minister cu e fuseering no ta bay door.
Sinembargo tabata bisa cu nan lo bay door cu e mudamento. E docentenan di Emmaschool no ta bay acepta pa e scol Paso Pa Futuro muda. Esey ta pone cu sra. Albertus ta bisa cu no. cambia nada den e situacion.
E ta bisa cu no por pone dos scolnan den otro. Sra. Albertus ta bisa cu esaki lo tin confusion pa docente, mayornan y e muchanan cu ta esnan cu ta sali perhudica di e cambionan, E ta bisa cu alumnonan tin derecho riba un enseñanza di calidad y cu por funciona manera mester ta.
Magaly Brito di sindicato SEPPA a bisa cu dos scol di educacion special den un luga chikito no lo brinda e mesun calidad pa e studiantenan. E ta bisa cu minister concerni mester tene na cuenta cu un cambio asina no ta adecua pa e educacion special cu nan ta brinda.


text:
E fecha ta acercando pa celebracion di nos Dia Nacional y como tal nos musiconan tambe ta poniendo nan maximo esfuerso y inspiracion pa presenta lo miho na e pueblo orguyoso cu composicionnan nobo y patriotico. Robert Maduro y su Alma Folklorico ta un idolo musical cu hopi aña di trayectoria, exito y piesanan inmortal y representantenan digno di nos musica cultural. Den combersacion cu Robert Maduro el a conta riba e ensayo y coordinacion pa locual ta e festival na caminda.
Nada facil pa traha y hinca cancion den otro mirando cu ta traha cu diferente compositor y areglista, pero exitosamente a logra diahuebs anochi concretisa tur shete participante tanto infantil como hubenil cu lo participa den e Festival di un Canto pa Aruba su Himno y Bandera.
Mester bisa cu tur musico, areglista, compositor cu a pone di nan parti y a haci esfuerso y pone nan âinputâ pa logra cu satisfaccion un resultado final pa presenta lo miho cu cada mucha cu lo ta participando.
Na e pregunta cuanto titulo maximo tin pa Alma Folklorico, tabata poco dificil pa yega na e contesta mirando cu a gana asina tanto den diferente categoria. Logronan cu sigur ta danki na tur cu ta depositanan confiansa y ta pone nan curason pa canta pa nan pais manera entre algun cu ta bin na mente, Ceasar Olarte, Daryanne Castaner, Deidre âDidiâ Rodgers , Sharon Rose, rumannan Henriquez, Jonathan Croes y sigur varios den categoria infantil/hubenil tambe cu titulo maximo.
Alma folklorico semper ta un di e agrupacionan cu e publico ta en espera di dje, expectativa ta grandi pa wak kico ta bin cu ne. Na momento di subi escenario nan sa cu alma Folklorico no ta bay pa participa, ta bay pa competi. Ta un palabracion di incicio cu cualkier persona cu lo ta desea di participa cu Alma Folklorico cu ta bay pa competi y ta traha duro pâe.
Hopi biaha competencia ta duna su fruto. Na momento cu pone dedicacion por spera premiacion y ta locual cu semper ta trahe pâe, ta locual Robert Maduro a bisa.
Pa finalisa Robert Maduro a enfatisa cu Dia Nacional ta na caminda y como Arubiano, ta duna aporte y celebra como un dia hopi importante y no solamente pa e Himno y Bandera pero tambe e escudo, cultura, folklor, tradicion, custumber como Arubiano. Poco ta e paisnan cu ta celebra den forma cu nos ta celebrâe.
Mirando tambe cu aña pasa lastimamente a perde e co-autor di nos Himno Nacional cu ta Padu Lampe, ta pone cu e aña aki e lo bira un celebracion aun mas special. Alma Folklorico lo dedica e presentacion na dje, tanto e presentacion di e muchanan diabierna como e grandinan na memoria di nos Tata di Cultura. Un persona cu semper a brinda su sosten incondicional na Alma Folklorico y como baluanrte ta digno di reconoce y aprecia durante e celebracion di un Canto na nos Himno y Bandera.
Conseho na nos hubentud:
Stima boso folklor, boso cultura, stima boso tradicionnan, participa pa engrandece y corda cu cada hoben ta e caminda y futuro cu lo carga nos cultura den nan man y tin cu gara e bandera (e bandera di folklor, custumber y tradicion ) y sigui cu ne pa nos tin cultura pa rato.


text:
Groenlandia
Groenlandia (na groenlandes: Kalaallit Nunaat; na danés: Grønland) ta un teritorio outonomo di Dinamarka.
Historia[editá | editá fuente]
Descubri por Erik e Korá den aña 982, su evangelizashon a inicia den e siglo XI y den 1261 a keda riba soberania di Noruega. Abandonando e kolonianan oropeo, e inuit tabata e uniko habitante den e teritorio te e siglo XVI. E navegantenan oropeo Frobisher y John Davis (s.XVI), a bishita e isla sin enkontra descendientenan di e antiguo colononan. Den e siglo XVIII (1721) a llega pobladornan danés, kende si a asenta den e ost di isla y a funda Godthab, llamado awe Nuuk. E 1953 a deha di ta kolonia danés, ya ku si a konvirtie e teritorio di Reino di Dinamarka y, e 1979, a obtene outonomia interno, ku Gobiernu y asamblea legislativo propio. Esaki traspaso di competensianan a provoka ku e 1985 Groenlandia a abandona e Union Oropeo, después di a drenta na 1973 hunto ku Dinamarka, por e ku Groenlandia sería, teknikamente, e uniko pais den e historia ku a abandona e Union Oropeo después di su ingreso.
Dia 25 di novèmber 2008 Groenlandia a aproba e ampliashon di su estatuto di outonomia mediante un referèndum sobre su autogobierno ku le otorga rekursonan ekonomiko mas grandi, e kontrol di su rekursonan petrolifero, y e posibilidat di si akoge den e derecho di autodeterminashon. Aunke e ta sigui pertenese na Reino di Dinamarka, ta kalkula ku a lo largo di siglo 21 loi proklamá independensia kompleto di Dinamarka pa asina forma un nobo estado.
Subdivishonnan[editá | editá fuente]
Administrativamente, e Groenlandia ta dividi na kuatro munisipio: Kujalleq, Qaasuitsup, Qeqqata y Sermersooq. Y e Park Nashonal den Nort-ost den Groenlandia ta un area no inkorpora. E Base Aereo di Thule (Pituffik) també ta un área no inkorporá.


text:
Pa Korant Vigilante
WILLEMSTAD, Curacao — Morto di Helmin Wiels, no tabata un morto politiko, sino 2 persona den baho mundo, kendenan tabata ligá ku un seri di atrako riba bara di oro i oloshinan di marka, a finansiá e asesinato riba Helmin Wiels.
E plan pa asesina e lider politiko a bini despues ku Wiels na februari 2013 a inisia un seri di kòmbersashon ku un alto funshonario den RST unda informashon di baho mundu a lèk yega RST.
Esnan envolvi inkluso Luigi Pretu Florentina for di aprel 2013, a traha e plan pa asesiná Wiels. Tin hasta indikashonnan ku Florentina lo a plania i pre-finansiá hinter e operashon.
Den kaso Maximus, hopi hende inosente a keda inkrimina, inkluso komersiantenan i miembronan di diferente partido politiko.
NOTA di Vigilante riba su pagina di facebook…
Vigilante ta hopi agredisido pa e mas di 30 mil komentario i reakshonnan riba publikashon di Helmin Wiels.. Anke nos ta suplika pa apstene e palabranan insolente, nos ta sostene libertat di ekspreshon. Awe, mas lat nos tei publika un di tres artikulo, unda nos lo sigui informa pueblo riba e relashon entre oloshinan horta i asesinato di Helmin Wiels. Nos ke suplika hopi pasenshi, pasobra pa por kompronde e asesinato aki ku tin nos pueblo ainda konfundi, mester bai bek unda el a inisia i dikon el a yega asina leu. Entre otro awe, lo publika e proseso kon kolombianonan a konfiska e boto di motor di defuntu Luigi Florentina kual a kondusi despues na asesinato horendo di unu di nan. Nos lo publika mas lat e nomber di e kolombiano i tambe refleha dikon MInisterio Publiko a yega lat na e pida prueba aki. Nos ta bolbe suplika un poko pasenshi i mester keda mira e hechosnan. E motibu dikon nos ta kuminsa publika ta un esfuerso pa kisas motiva Ministerio Publiko asumi un posishon den e kaso Maximus. Sea ta sera e kaso of sera esnan kende a “sostene” e proseso pa asesina e lider apsoluto di Pueblo Soberano
Source: 721 news Atrako riba oloshi a paga pa asesina Wiels


text:
Gobièrnu di Kòrsou ta trahando duru pa un sistema di transporte públiko duradero.
Gobièrnu di Kòrsou ta trahando duru pa un sistema di transporte públiko duradero.
E punto di salida ta ku kada siudadano tin derechi riba un transporte públiko. Na e momentu aki segun investigashon hasi, tin 10% di nos poblashon esta ± 14000 pa 16000 ku ta hasi uso di transporte públiko. Pa gobièrnu di Kòrsou, mobilidat ta di gran importansia pa e ekonomia i funshonamentu sosial di un komunidat moderno. Tur hende ke move riba nos isla, sinembargo investigashonnan realisá ta mustra riba problemanan den tráfiko manera molèster di tráfiko motorisá i seguridat den tráfiko.
Interes di gobièrnu di Kòrsou ta pa realisá un sistema di transporte públiko duradero, ku atenshon pa un bon funshonamentu di ABC Busbedrijf konhuntamente ku bus chikí pa promové aksesibilidat den tur bario di Kòrsou. Meta di Minister Jesus-Leito ta pa Kòrsou por disponé di un transporte públiko konfiabel, pagabel, konfortabel i aksesibel, kaminda por lo ménos 20% di nos poblashon ta bai hasi uzo di transporte públiko den futuro serkano.
Partnernan ku ta trahando duru pa mehora transporte públiko, ta entre otro Gobièrnu di Kòrsou, ABC Busbedrijf, STU, STO, CTB i CHATA. E partnernan menshoná a diskutí riba e diferente puntonan i a konkluí ku a yega e momento pa aktua. Esaki ta nifiká ta ku ta sigui ku e deliberashonnan aki pa asina atendé direktamente ku maneho di transporte públiko i asina konkretisá palabrashonnan hasi.


text:
Esaki ta un slá enorme pa nos ku a pèrde tur kos ku nos a traha duru pe e último aña nan aki. Pero nos ta keda positivo i ta kere firme ku esaki lo ta un komienso nobo pa Plantage Brakkeput.
Nos ta sumamente gradesido na nos famia i amigunan ku ta animá nos i apoya nos den e tempu difisil aki. E ta impreshoná nos tur e mensahenan ku nos a risibí den muestra di apoyo for di e komunidad ku nos a krea riba djasabra na nos merkado; Kunukeronan, klientenan i otro distribuidornan: Masha danki.
Diferente persona a aserká nos puntrando kon nan por yuda. Lamentablemente nos “greenhouse” no tabata sigurá. Esaki ta nifiká ku nos lo tin ku bai rekonstruí tur kos di nobo. Ku esaki den mente, nos ta apresiá kualke kontribushon den forma di material segunda mano ku porta boso no lo usa òf den forma di fondo.
Nos ta sigur ku esfuerso i ingenio nos lo superá e kontratiempo aki. Boso apoyo den e tempu aki lo yuda nos sigui pusha pa sigui produsí i disfrutá e fruta i berduranan saludabel i lokal ku nos ta ofrese.
Si boso ta desea di yuda den kualke forma porfabor komunika nos.
Nos ke gradesé boso di kurason pa tur boso apoyo.
Claudia Nunes & Heinrich Sprockel
Plantage Brakkeput Market
+59995138772
Na petishon, esaki ta number si kuenta di banko kaminda bo por hasi bo donashon:
MCB BANK ACCOUNT: Vers
Number: 30425100
Adres: kaya Kokolishi 103


text: Diaranzon marduga autoridadnan competente en conjunto a yega na e Caya Frere Johannes # 22, pa asina haci un entrada judicial cu orden di detencion pa 3 persona y confisca un UTV y un Daihatsu Terios. Ta trata aki di un caso di investigacion di labamento di placa y evacion di impuesto. Esnan cu a ser deteni ta Richard Rasmijn, su sobrino Cesmar Rasmijn y su pareha Niurka Ramirez. E 3 sospechosonan aki mester bay responde pa nan envolvimiento den cosnan illicito. Pa colmo durante e buskeda na e cas a bin logra haya hopi placa, droga y tambe arma di candela. Ministerio Publico a informa awemainta cu e accion aki ta di Afpakteam, cu ta un cooperacion entre varios departamento hudicial, manera ta Ministerio Publico, Cuerpo Policial Aruba, FIOt di DIMP, Koninklijke Marrechaussee y Warda Costa di Caribe Hulandes. Ta sospecha cu e grupo aki lo ta envolvi den labamento di placa. E investigacion ta tumando lugar pa bastante tempo caba, den cual a acumula suficiente prueba pa awor detene e sospechosonan y prepara pa presenta nan dilanti Hues.


text:
Instagram ta e ret sosial ku e influensha mas malu riba hóbennan.
Instagram tin e influensha mas malu riba salú mental di hóbennan. Esaki ta konklushon di investigadónan britániko, despues di a kuestioná 1479 hóben entre 14 i 24 aña.
Instagram tin un influensha negativo riba e imágen korporal i e kalidat di soño di hóbennan i ta kondusí na ansha pa pèrde algu. Di otro banda, e aspekto positivo ta ku e medio stimulá outoekspreshon i identidat.
A puntra partisipantenan ki influensha e plataformanan di ret sosial tin riba kosnan manera ansha, soledat i partisipashon sosial. YouTube a sali na promé lugá komo medio ku influensia mas positivo, siguí pa Twitter. Facebook i Snapchat a sali na di tres i di kuater lugá.
Royal Society for Public Health (RSPH) a trese dilanti ku ounke e plataformanan tin komo propósito pa konektá hóbennan ku otro, serka algun e ta aktivá problemanan di salú mental.
RSPH ta konsehá pa hasi uso di ‘pop-ups’ pa wèpsaitnan manera Twitter i Facebook, ku ta atvertí ora na momentu di uso frekuente.
“Ta interesante pa mira ku Instagram i Snapchat ta esnan ku ta skor mas malu pa loke ta nan influensia riba hoben”, asina Shirley Cramers di RSPH ta deklará den The Telegraph. “Tur dos plataforma ta prinsipalmente dirigí riba imágen i ta parse ku nan ta lanta sintimentunan di ansha i ignoransha”.


text:
Prueba di suidadania hulandes
Tin ora bo tin mester di un prueba ku bo ta suidadano hulandes. Ta trata di un deklarashon di Entidat Públiko Boneiru pa proba ku bo tin nashonalidat hulandes. Bo ta usa e deklarashon aki por ehèmpel ora bo ta muda bai den eksterior òf pa un kasamentu. Ora di hasi petishon na bali un servisio di kla-miéntras-bo-ta-warda ta na vigor.
Kiko mester trese
· Bo prueba di identidat (pasport, sédula òf reibeweis)
Gastu
Den aña 2022 e gastu pa hasi petishon pa un Prueba di suidadania hulandes ta $ 11,17.


text:
Un expresion di rabia, pero tambe di impotencia. Manifestante antigubernamental na Lebanon ta kimando neumatico pa blokia caminda clave na capital di Beruit y otro ciudadnan di e pais.
El a bira un demonstracion di un cantidad grandi di manifestacion contra e clase politico intransigente cu ta parce di hiba e pais na un abismo politico y economico. E pais ta sumi e piyo crisis economico di nan historia moderno y e situacion ta mustra malo pa e restriccion di pandemia y un sector sanitario afecta.
E manifestantenan cu mondmask a blokia caminda cu ta stroba e trafico na Beruit y otro ciudadnan. E persistencia di manifestante y e kimamento diario di neumatico ta subraya con grandi e problema a bira na e pais.
Manifestante antigubernamental a cuminsa tuma poder di Lebanon pa fin di 2019. E moneda local a baha, despues di ta vincula cu e dollar pa 30 aña. E salario a keda mescos na medida di inflacion. Hende a perde nan trabou y pobresa a afecta e 50% di poblacion.
E sistema politico a base di sectaria di Lebanon ta para. Politiconan a nenga di compromete na e formacion di un gobierno of e tuma di decision financiero dificil pa miedo di perde nan influencia of base di sosten.
Lebanon ta wak e miembronan di elite gubernamental ta culpa otro pa e crisus. Cu cansancio, miedo y restringcion pa e coronavirus nan ta sigui cu nan demonstracion. Siman pasa e moneda di e pais a yega na un minimo historico, cotizando e mercado preto di 11.000 libra libanes pa dollar. Esey ta 1500 libra pa 1 dollar, locual a provoca otro ola di protesta.
E obstaculo ta un forma desespera pa recupera e rabia cu henter e pais ta sinti for di 2019, ora cu gobierno a wak nan mes obliga di renuncia, locual a provoca un periode di euforia y speransa cu e cambionan.
E estado di animo nacional ta awo mas piyo. E funcionarionan a adverti di e caos politico y algun a argumenta cu protesta a keda manipula pa gruponan politico pa cende violencia of saca concesion di e rivalnan.


text:
Aruba a tuma un decision importante riba e tereno di proteccion di naturalesa door di a ratifica e tratado di CITES na aña 1994. E Convencion tocante Comercio Internacional di Especie den Peligro (Convention on International Trade of Endangered Species) tin como meta pa mantene e biodiversidad den mundo. Nan ta haci esaki door di proteha e sorto di mata y bestia cu ta core e peliger di caba. A mara principalmente e comercio (“Trade”) den e sortonan protegi na regla pa limita comercio of pa prohibi’e mes.
Na Aruba e ratificacion a conduci na aceptacion di e Ley pa Proteccion di Naturalesa. E tratado di CITES ta exigi entre otro pa institui un asina yama Management Authority (MA) y un “Scientific Authority” (SA). Na Aruba, Departamento di Agricultura, Pesca y Cria (DLVVM) ta indica como MA y SA pa loke ta trata flora, mientras Servicio Veterinario (Veterinaire Dienst) ta encarga cu MA y SA riba tereno di fauna.
E Ley pa Proteccion di Naturalesa ta brinda, banda di proteccion di e sortonan, e posibilidad pa indica area como protegi. E strobamento den habitat ta un di e menasanan mas grandi pa sobrevivencia di hopi sorto.
Ta a base di e Ley pa Proteccion di Naturalesa aki a indica Parke Nacional Arikok (Fundacion Parke Nacional Arikok) como un area oficialmente protegi.
Banda di gobierno tin tambe organisacion, cu no ta di gobierno, cu ta ocupa nan mes cu proteccion di naturalesa:


text:
KRALENDIJK – FFB ku ta e federashon di futbòl di nos isla ku ta bou di presidensia di sr. Ludwig “Luti” Balentin, a deklará kampionato di futbòl 2019-2020 nulo.
Tabata djabièrnè último durante un reunion pa timnan afiliá na e federashon di futbòl, ku a partisipá na e timnan di e desishon tumá pa deklará e kampionato nulo.
Esaki debí na e krisis di Corona virùs, loke a pone ku no por tabata tin partido i a tuma demasiado tempu kaba no aktivo.
Den un ordenansa di emergensia, gezaghèber pa motibu di Covid 19 a prohibí uso di vèltnan di bala i institutonan deportivo.
FFB a spera ku lo a kanselá e medidanan aki den luna di mei, di manera ku lo por a hunga e parti final di e kampionato. Esaki a bira praktikamente imposibel ora ku ainda e restrikshonnan ta na vigor.
Balentin: “Nos no a tende nada mas di gezaghèber. No tin fecha konkreto i nos no sa ki dia lo por sigui, pa asina timnan por kuminsa prepará. Tabata e intenshon pa hunga playoff na luna di yüni i pa kampionato kaba 3 di jüli próksimo. Pero debi ku ainda nos no a tende nada, nos no por keda stèns i a disidi pa para e kampionato i kuminsa prepará mesora pa si tur kos normalisa, ranka sali ku kampionato 2020/2021 na fin di luna di ougùstùs.” Balentin a splika. “Timnan a kompronde ku no ta ke nos no ke, pero ta por no por. No por otro. A pidi gezaghèber asta pa hunga weganan hubenil pero esaki tampoko no por. Pues pa weganan senior pihó!
Ku esaki pues e temporada 2019-2020 ta keda konsiderá komo un temporada ku no tabatin kampionato. Tur karchi i kastigu ta kanselá pero transfèrnan si ta keda na vigor.
E temporada ku falta i e planifikashon pa e kampionato 2020/2021 no ta duna hopi espasio pa kaba e kampionato aktual.
FFB ta lamentá esaki inmensamente pero ta pa motibunan balido ku ta pa bienestar di nos tur.
Den yüni lo bai yama un reunion ku ekiponanan asina por kumisá ku preparashon pa e kampionato 2020/2021.
Buki 60 aña FFB.
E reunion djabièrne último tabatin solamente dos punto di agenda, di kua e otro punto tabata selebrashon 60 aña di FFB.
Por a komprondé ku pa e selebrashon di e 60 aña di e federashon, lo bini ku un “buki” ku historia i foto di e 60 añanan di e federashon (FFB).
Boi Antoin i su tim ta trahando duru riba esaki i probablemente aki 2 pa 3 luna e buki aki lo ta kla i lo ta riba merkado.


text:
PROMÉ MINISTER GILMAR PISAS A SKUCHA studiaNtenan di UCIMED NA COSTA RICA.
Willemstad – Promé Minister Gilmar Pisas a sera konosí i interkambiá ku e direktiva di UCIMED (Universidat di Siensia Médiko) i algun di studiantenan di Kòrsou ku ta bayendo e universidat aki dia 9 di mei 2022 na Costa Rica.
Promé Minister sr. Pisas durante di su bishita na UCIMED a risibí bastante informashon serka e direktva di UCIMED i tambe a haña oportunidat pa skuch algun di e studiantenan ku ta bishitá e universidat aki.
E miembronan di e direktiva ku tabata presente ta Dr. Pablo Guzmán Stein (Rektor), Dra. Ma. del Carmen García G. (Vise Rektor Akadémiko) i Dr. José Sprok Tromp (Dekano Fakultat di Medisina).
Despues di kombeesá ku e direktiva, Promé Minister sr. Pisas a sinta i dialogá ku e studiantenan di Kòrsou ku tabata presente.
Tabatin hopi punto di preokupashon ku a bini dilanti i ku tin mester di atenshon ku urgensia di parti di Gobièrnu di Kòrsou, SSC i e Universidat mes.
Promé Minister sr. Pisas a invitá e Rektor Dr. Pablo Guzmán Stein pa e join i skucha kiko ta e preokupashon ku ta biba serka e studiantenan pa ku sierto parti di maneho di e universidat i e Rekto Dr. Pablo Guzmán Stein a bisa ku e lo bai studia i pone atenhon na e situashon.
Promé Minister sr. Pisas a keda hopi sorprendí di tur loke e la tende i a bisa e studiantenan ku di su banda e lo bai duna atenshon sigur na e situashon hopi preokupante ku nos studiantenan ta eksperensiando na Costa Rica.


text:
Kralendijk – Empleadonan di Entidat Públiko Boneiru a parti tishùrt na akohida pa mucha ku e teksto ‘Bo bida ta den bo man. Laba nan.’ Na skol básiko a parti poster ku e lema akí riba dje i a kologá nan.
Ku e kampaña akí Entidat Públiko Boneiru ke konsientisá nos muchanan, nan guianan i nan mayornan kon importante ta pa regularmente laba man bon. Sigur den e tempu akí. Último simannan hopi mucha a pega ku e vírùs na skol i na akohida pa mucha. Na akohida pa mucha e muchanan a haña e tarea pa den nan ambiente duna bon ehèmpel labando man regularmente ku awa i habon.
Riba djasabra 20 di novèmber, Dia Internashonal pa Derecho di Mucha, ofisialmente a lansa e kampaña ‘Bo bida ta den bo man. Laba nan.’ E dia ei pa promé biaha a mustra e videoclip ‘Laba bo man’. Ito Martis a produsí e klep akí, el a komponé e músika tambe. A graba e klep ku alumnonan di Enseñansa Avansá Spesial Klùster 3.
No ta promé biaha ku Entidat Públiko Boneiru ta dirigí su mes spesialmente riba mucha i hóben. Aña pasá na 50 sitio pa akohida di mucha a pone bòrchi. A hasi un yamada riba mayornan pa yuda nan yunan ora di laba man. E aña akí a lansa BanSkolBèk#BonBakuná pa enkurashá hóbennan pa bai pasa angua kontra corona na kuminsamentu di aña eskolar. E aña aki a graba e klep ‘Ban bakuná’ tambe pa hóbennan adulto.